title: 2014/649/EU: Neuvoston päätös, annettu 8 päivänä syyskuuta 2014 , Euroopan talous- ja sosiaalikomitean saksalaisen jäsenen nimeämisestä

text:
               9.9.2014

               FI

               Euroopan unionin virallinen lehti

               L 268/7

         NEUVOSTON PÄÄTÖS,
   annettu 8 päivänä syyskuuta 2014,
   Euroopan talous- ja sosiaalikomitean saksalaisen jäsenen nimeämisestä

      (2014/649/EU)

   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 302 artiklan,
   ottaa huomioon Saksan hallituksen ehdotuksen,
   ottaa huomioon Euroopan komission lausunnon,
   sekä katsoo seuraavaa:

               (1)

               Neuvosto teki 13 päivänä syyskuuta 2010 päätöksen 2010/570/EU, Euratom (1) Euroopan talous- ja sosiaalikomitean jäsenten nimeämisestä 21 päivänä syyskuuta 2010 alkavaksi ja 20 päivänä syyskuuta 2015 päättyväksi kaudeksi.

               (2)

               Yksi Euroopan talous- ja sosiaalikomitean jäsenenpaikka on vapautunut Armin DUTTINEn toimikauden päätyttyä,

         ON HYVÄKSYNYT TÄMÄN PÄÄTÖKSEN:
   1 artikla
   NimetäänTanja BUZEK, Gewerkschaftssekretärin, EU-Verbindungsbüro der Vereinigten Dienstleistungsgewerkschaft — ver.di, Euroopantalous- ja sosiaalikomitean jäseneksi jäljellä olevaksi toimikaudeksi eli 20 päivään syyskuuta 2015.
   2 artikla
   Tämä päätös tulee voimaan päivänä, jona se hyväksytään.

      Tehty Brysselissä 8 päivänä syyskuuta 2014.

            Neuvoston puolesta

            Puheenjohtaja

         S. GOZI

      (1)  EUVL L 251, 25.9.2010, s. 8.


Avis juridique important

|

31994D0114

94/114/EHTY, EY, Euratom: Neuvoston päätös, tehty 7 päivänä helmikuuta 1994, oikeusasiamiehen tehtävien hoitamista koskevasta ohjesäännöstä ja hänen tehtäviensä hoitamista koskevista yleisistä ehdoista tehdyn Euroopan parlamentin päätöksen hyväksymisestä

Virallinen lehti nro L 054 , 25/02/1994 s. 0025 - 0025 Suomenk. erityispainos Alue 1 Nide 3 s. 0106  Ruotsink. erityispainos Alue 1 Nide 3 s. 0106

NEUVOSTON PÄÄTÖS,tehty 7 päivänä helmikuuta 1994,oikeusasiamiehen tehtävien hoitamista koskevasta ohjesäännöstä ja hänen tehtäviensä hoitamista koskevista yleisistä ehdoista tehdyn Euroopan parlamentin päätöksen hyväksymisestä (94/114/EHTY, EY, Euratom) EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 138 e artiklan 4 kohdan,ottaa huomioon Euroopan hiili- ja teräsyhteisön perustamissopimuksen ja erityisesti sen 20 d artiklan 4 kohdan,ottaa huomioon Euroopan atomienergiayhteisön perustamissopimuksen ja erityisesti sen 107 d artiklan 4 kohdan,ottaa huomioon komission lausunnon,ottaa huomioon 17 päivänä marraskuuta 1993 tehdyn Euroopan parlamentin päätöksen,ON PÄÄTTÄNYT SEURAAVAA:1 artiklaHyväksytään oikeusasiamiehen tehtävien hoitamista koskevasta ohjesäännöstä ja hänen tehtäviensä hoitamista koskevista yleisistä ehdoista 17 päivänä marraskuuta 1993 tehty Euroopan parlamentin päätösluonnos.2 artiklaTästä päätöksestä ilmoitetaan Euroopan parlamentille, ja se julkaistaan Euroopan yhteisöjen virallisessa lehdessä.Tehty Brysselissä 7 päivänä helmikuuta 1994.Neuvoston puolestaPuheenjohtajaTh. PANGALOS


Avis juridique important

|

42000Y0413(01)

Neuvoston päätös, tehty 27 päivänä maaliskuuta 2000, Europolin johtajan valtuuttamisesta aloittamaan neuvottelut sopimuksista kolmansien valtioiden ja muiden kuin Euroopan unioniin liittyvien elinten kanssa

Virallinen lehti nro 106 , 13/04/2000 s. 0001 - 0002

Neuvoston päätös,tehty 27 päivänä maaliskuuta 2000,Europolin johtajan valtuuttamisesta aloittamaan neuvottelut sopimuksista kolmansien valtioiden ja muiden kuin Euroopan unioniin liittyvien elinten kanssa(2000/C 106/01)EUROOPAN UNIONIN NEUVOSTO, jokaottaa huomioon Euroopan poliisiviraston perustamisesta tehdyn yleissopimuksen (Europol-yleissopimuksen) 42 artiklan 2 kohdan, 10 artiklan 4 kohdan sekä 18 artiklan(1),ottaa huomioon Europolin ulkosuhteita kolmansiin valtioihin ja muihin kuin Euroopan unioniin liittyviin elimiin koskevista säännöistä 3 päivänä marraskuuta 1998 annetun neuvoston säädöksen ja erityisesti sääntöjen 2 artiklan(2),ottaa huomioon Europolin toimesta tapahtuvasta kolmansien osapuolten välittämien tietojen vastaanottamisesta 3 päivänä marraskuuta 1998 annetun neuvoston säädöksen ja erityisesti sääntöjen 2 artiklan(3),ottaa huomioon Europolin toimesta tapahtuvaa henkilötietojen välittämistä kolmansille valtioille ja kolmansille elimille koskevista säännöistä 12 päivänä maaliskuuta 1999 annetun neuvoston säädöksen ja erityisesti sääntöjen 2 ja 3 artiklan(4),sekä katsoo seuraavaa:(1) Järjestäytyneen rikollisuuden eri muotojen torjuntaa Europolin avulla voidaan entisestään tehostaa Europolin ja kolmansien valtioiden ja elinten välisillä asianmukaisilla suhteilla.(2) Tällä päätöksellä valtuutetaan Europolin johtaja aloittamaan neuvottelut kolmansien valtioiden ensimmäisen ryhmän ja muiden kuin Euroopan unioniin liittyvien elinten kanssa, jotka on valittu operatiivisten vaatimusten perusteella ja ottaen huomioon, että Europolin avulla on pyrittävä torjumaan tehokkaasti järjestäytyneen rikollisuuden muotoja.(3) Tämä päätös ei sulje pois sitä mahdollisuutta, että neuvosto myöhemmässä päätöksessä lisää luetteloon muita kolmansia valtioita sekä muita kuin Euroopan unioniin liittyviä elimiä.(4) Europol-yleissopimuksen 42 artiklaa koskevan neuvoston lausuman mukaisesti Europolin olisi ensisijaisesti luotava suhteet sellaisten valtioiden toimivaltaisiin yksiköihin, joiden kanssa Euroopan yhteisöillä ja niiden jäsenvaltioilla on vakiintuneet keskusteluyhteydet.(5) Europolin johtaja voi aloittaa henkilötietojen välittämistä koskevat neuvottelut vasta sitten, kun neuvosto on varmistanut, ettei neuvottelujen aloittamiselle ole esteitä, ottaen huomioon kyseisen kolmannen valtion tai muun kuin Euroopan unioniin liittyvän elimen tietosuojaa koskevan säännöstön ja hallintokäytännön,ON PÄÄTTÄNYT SEURAAVAA:1 artikla1. Europolin johtaja valtuutetaan tässä päätöksessä vahvistetuin ehdoin aloittamaan neuvottelut 2 artiklassa mainittujen kolmansien valtioiden ja muiden kuin Euroopan unioniin liittyvien elinten kanssa.2. Henkilötietojen vaihtamisen osalta neuvoteltaviin sopimuksiin sisällytetään määräyksiä tietojen vastaanottamisesta Europolissa, välitettävien tietojen laadusta ja käyttötarkoituksesta, jota varten tiedot välitetään tai käytetään, ja niissä on varmistettava, että kaikkia tätä koskevia Europol-yleissopimuksen määräyksiä ja sen täytäntöönpanoasetusten säännöksiä noudatetaan täysin.3. Salassapitovaatimuksen piiriin kuuluvien tietojen vaihtamisen osalta sopimuksiin sisällytetään määräyksiä salassapidosta Europol-yleissopimuksen 18 artiklan 6 kohdan mukaisesti.4. Sopimuksiin voi kuulua määräyksiä yhteyshenkilöjen lähettämisestä kolmansista maista tai kolmansista elimistä Europoliin ja tarvittaessa yhteyshenkilöiden lähettämisestä Europolista.5. Jos harkitaan sopimusta, johon sisältyy osana henkilötietojen välittäminen Europolista kolmansille valtioille ja muille kuin Euroopan unioniin liittyville elimille, Europolin johtaja saa kuitenkin aloittaa neuvottelut vasta, kun neuvosto on yksimielisesti päättänyt Europolin hallintoneuvoston neuvostolle toimittaman selvityksen perusteella, että tällaisille neuvotteluille ei ole estettä. Hallintoneuvosto kuulee yhteistä valvontaviranomaista näistä selvityksistä. Tehdessään päätöstä neuvottelujen aloittamisesta neuvosto ottaa huomioon Europolista käsin tapahtuvaa henkilötietojen välittämistä kolmansille valtioille ja kolmansille elimille koskevien sääntöjen 2 artiklan 2 kohdan ja 3 artiklan 3 kohdan.2 artikla1. Europolissa saatavilla olevien henkilöstö- ja taloudellisten resurssien salliessa neuvottelut aloitetaan kolmansien valtioiden kanssa ja muiden kuin Euroopan unioniin liittyvien elinten kanssa seuraavasti:Kolmannet valtiot (aakkosjärjestyksessä):- Bolivia- Bulgaria- Islanti- Kanada- Kolumbia- Kypros- Latvia- Liettua- Malta- Marokko- Norja- Peru- Puola- Romania- Slovakia- Slovenia- Sveitsi- Tsekin tasavalta- Turkki- Unkari- Venäjän federaatio- Viro- Yhdysvallat.Muut kuin Euroopan unioniin liittyvät elimet (aakkosjärjestyksessä):- ICPO-Interpol- Maailman tullijärjestö- Yhdistyneiden Kansakuntien huumevalvontaohjelma (UNDCP).2. Harkitessaan tämän päätöksen 3 artiklan 1 kohdan mukaista kantaansa hallintoneuvosto päättää neuvottelujen tärkeysjärjestyksestä ottaen huomioon neuvoston lausuman Europolin yleissopimuksen 42 artiklasta.3 artikla1. Europol aloittaa tässä päätöksessä tarkoitetut neuvottelut heti hallintoneuvoston varmistettua, että neuvottelujen valmistelutyö on riittävän pitkällä, tämän rajoittamatta 1 artiklan 5 kohtaa. Hallintoneuvosto voi antaa Europolin johtajalle kaikki tarpeellisiksi katsomansa neuvotteluja koskevat lisäohjeet.2. Hallintoneuvostolle annetaan jatkuvasti tietoja neuvottelujen etenemisestä. Sille annetaan selvitys neuvottelujen etenemisestä kuuden kuukauden välein, ja ensimmäinen niistä annetaan ennen 1 päivää tammikuuta 2001.4 artikla1. Tämä päätös julkaistaan Euroopan yhteisöjen virallisessa lehdessä.2. Tämä päätös tulee voimaan sitä päivää seuraavana päivänä, jona se tehdään.Tehty Brysselissä 27 päivänä maaliskuuta 2000.Neuvoston puolestaPuheenjohtajaF. Gomes(1) EYVL C 316, 27.11.1995, s. 2.(2) EYVL C 26, 30.1.1999, s. 19.(3) EYVL C 26, 30.1.1999, s. 17.(4) EYVL C 88, 30.3.1999, s. 1.


title: 2009/196/EY: Euroopan parlamentin päätös 22. huhtikuuta 2008 vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2006, pääluokka IX — Euroopan tietosuojavaltuutettu

text:
               31.3.2009

               FI

               Euroopan unionin virallinen lehti

               L 88/90

         EUROOPAN PARLAMENTIN PÄÄTÖS
   22. huhtikuuta 2008
   vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2006, pääluokka IX — Euroopan tietosuojavaltuutettu
   (2009/196/EY)
   EUROOPAN PARLAMENTTI, joka
   ottaa huomioon Euroopan unionin yleisen talousarvion varainhoitovuodeksi 2006 (1),
   ottaa huomioon Euroopan yhteisöjen lopullisen tilinpäätöksen varainhoitovuodelta 2006 — Nide I (C6–0370/2007) (2),
   ottaa huomioon Euroopan tietosuojavaltuutetun vuosikertomuksen vastuuvapauden myöntävälle viranomaiselle vuonna 2006 toimitetuista sisäisistä tarkastuksista,
   ottaa huomioon tilintarkastustuomioistuimen vuosikertomuksen talousarvion toteuttamisesta varainhoitovuonna 2006 ja tilintarkastustuomioistuimen erityiskertomukset sekä tarkastettujen toimielinten vastaukset (3),
   ottaa huomioon tilintarkastustuomioistuimen EY:n perustamissopimuksen 248 artiklan mukaisesti antaman tarkastuslausuman tilien luotettavuudesta sekä tilien perustana olevien toimien laillisuudesta ja asianmukaisuudesta (4),
   ottaa huomioon EY:n perustamissopimuksen 272 artiklan 10 kohdan sekä 274, 275 ja 276 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (5) ja erityisesti sen 50, 86, 145, 146 ja 147 artiklan,
   ottaa huomioon työjärjestyksen 71 artiklan ja liitteen V,
   ottaa huomioon talousarvion valvontavaliokunnan mietinnön (A6–0094/2008),

               1.

               myöntää Euroopan tietosuojavaltuutetulle vastuuvapauden talousarvion toteuttamisesta varainhoitovuonna 2006;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman neuvostolle, komissiolle, yhteisöjen tuomioistuimelle, tilintarkastustuomioistuimelle, Euroopan oikeusasiamiehelle ja Euroopan tietosuojavaltuutetulle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Hans-Gert PÖTTERING

            Pääsihteeri

         Harald RØMER

      (1)  EUVL L 78, 15.3.2006.

      (2)  EUVL C 274, 15.11.2007, s. 1.

      (3)  EUVL C 273, 15.11.2007, s. 1.

      (4)  EUVL C 274, 15.11.2007, s. 130.

      (5)  EYVL L 248, 16.9.2002, s. 1.
    ---documentbreak---

               31.3.2009

               FI

               Euroopan unionin virallinen lehti

               L 88/91

         EUROOPAN PARLAMENTIN PÄÄTÖSLAUSELMA
   22. huhtikuuta 2008
   joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2006, pääluokka IX — Euroopan tietosuojavaltuutettu
   EUROOPAN PARLAMENTTI, joka
   ottaa huomioon Euroopan unionin yleisen talousarvion varainhoitovuodeksi 2006 (1),
   ottaa huomioon Euroopan yhteisöjen lopullisen tilinpäätöksen varainhoitovuodelta 2006 — Nide I (C6–0370/2007) (2),
   ottaa huomioon Euroopan tietosuojavaltuutetun vuosikertomuksen vastuuvapauden myöntävälle viranomaiselle vuonna 2006 toimitetuista sisäisistä tarkastuksista,
   ottaa huomioon tilintarkastustuomioistuimen vuosikertomuksen talousarvion toteuttamisesta varainhoitovuonna 2006 ja tilintarkastustuomioistuimen erityiskertomukset sekä tarkastettujen toimielinten vastaukset (3),
   ottaa huomioon tilintarkastustuomioistuimen EY:n perustamissopimuksen 248 artiklan mukaisesti antaman tarkastuslausuman tilien luotettavuudesta sekä tilien perustana olevien toimien laillisuudesta ja asianmukaisuudesta (4),
   ottaa huomioon EY:n perustamissopimuksen 272 artiklan 10 kohdan sekä 274, 275 ja 276 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (5) ja erityisesti sen 50, 86, 145, 146 ja 147 artiklan,
   ottaa huomioon työjärjestyksen 71 artiklan ja liitteen V,
   ottaa huomioon talousarvion valvontavaliokunnan mietinnön (A6–0094/2008),

               1.

               panee merkille, että vuonna 2006 Euroopan tietosuojavaltuutetulla oli käytettävissään maksusitoumusmäärärahoja yhteensä 4 138 378 euroa (2 840 733 euroa vuonna 2005) ja että niiden käyttöaste oli 93,3 prosenttia;

               2.

               panee merkille, että Euroopan tilintarkastustuomioistuimen tekemä Euroopan tietosuojavaltuutetun tarkastus ei antanut aihetta olennaisiin huomautuksiin; panee merkille, että 1. tammikuuta 2005 tapahtuneen suoriteperusteisen kirjanpidon käyttöönoton jälkeen Euroopan tietosuojavaltuutetun vuoden 2006 tilinpäätöksestä ilmenee, että sen taloudellinen tulos on kyseisenä vuonna negatiivinen (1 402 513 euroa) ja sillä on toisiaan vastaava määrä varoja ja vastuita (23 517 euroa);

               3.

               panee merkille, että komission, Euroopan parlamentin ja neuvoston pääsihteereiden yhdessä Euroopan tietosuojavaltuutetun kanssa allekirjoittama hallinnollista yhteistyöjärjestelyä koskeva sopimus uusittiin 7. joulukuuta 2006 ja että se on voimassa seuraavat kolme vuotta 16. tammikuuta 2007 alkaen;

               4.

               panee merkille, että edellä mainitun yhteistyösopimuksen perusteella komission maksutoimisto huolehtii Euroopan tietosuojavaltuutetun virkamatkojen hallinnollisesta käsittelystä ja että samoja sisäisiä sääntöjä sovelletaan virkamatkojen aikana aiheutuneiden majoituskustannusten korvaamiseen sen kahden henkilöstöryhmän, eli kahden jäsenen ja henkilöstön osalta;

               5.

               panee tyytyväisenä merkille, että jälkikäteen tehtävissä ennakkotarkastuksissa ja Euroopan tietosuojavaltuutetun lopullisten lausuntojen antamisessa on edetty hyvin ja että Euroopan tietosuojavaltuutetun asettama kevään 2007 määräaika on saanut toimielimet ja elimet lisäämään ponnistelujaan ilmoitusvelvollisuutensa täyttämiseksi;

               6.

               panee merkille, että Euroopan tietosuojavaltuutettu päätti 7. marraskuuta 2006 tehdyllä päätöksellä perustaa sisäisen valvontarakenteen, joka sopii sen toimintaan ja vastaa sen vaatimuksia;

               7.

               on tyytyväinen Euroopan tietosuojavaltuutetun ja apulaistietosuojavaltuutetun päätökseen julkaista vuosittain ilmoitus taloudellisista eduistaan samanlaisella lomakkeella, jonka Euroopan parlamentin jäsenet vuosittain täyttävät ja joka sisältää asiaankuuluvaa tietoa muun muassa ilmoitusvelvollisuuden alaisesta ammatillisesta toiminnasta ja palkallisista toimista tai tehtävistä;

               8.

               onnittelee Euroopan tietosuojavaltuutettua tämän 12. syyskuuta 2007 tekemästä päätöksestä liittyä Euroopan parlamentin, neuvoston ja komission välillä 25. toukokuuta 1999 tehtyyn toimielinten sopimukseen Euroopan petostentorjuntaviraston (OLAF) sisäisistä tutkimuksista (6) sovellettaessa asetuksella (EY) N:o 1073/1999 (7) perustettua järjestelmää.

      (1)  EUVL L 78, 15.3.2006.

      (2)  EUVL C 274, 15.11.2007, s. 1.

      (3)  EUVL C 273, 15.11.2007, s. 1.

      (4)  EUVL C 274, 15.11.2007, s. 130.

      (5)  EYVL L 248, 16.9.2002, s. 1.

      (6)  EYVL L 136, 31.5.1999, s. 15.

      (7)  Euroopan parlamentin ja neuvoston asetus (EY) N:o 1073/1999, annettu 25 päivänä toukokuuta 1999, Euroopan petostentorjuntaviraston (OLAF) tutkimuksista (EYVL L 136, 31.5.1999, s. 1).


title: Neuvoston päätös 2011/357/YUTP, annettu 20 päivänä kesäkuuta 2011 , tiettyihin Valko-Venäjän virkamiehiin kohdistettavista rajoittavista toimenpiteistä annetun päätöksen 2010/639/YUTP muuttamisesta

text:
               21.6.2011

               FI

               Euroopan unionin virallinen lehti

               L 161/25

         NEUVOSTON PÄÄTÖS 2011/357/YUTP,
   annettu 20 päivänä kesäkuuta 2011,
   tiettyihin Valko-Venäjän virkamiehiin kohdistettavista rajoittavista toimenpiteistä annetun päätöksen 2010/639/YUTP muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 29 artiklan,
   sekä katsoo seuraavaa:

               (1)

               Neuvosto hyväksyi 25 päivänä lokakuuta 2010 päätöksen 2010/639/YUTP tiettyihin Valko-Venäjän virkamiehiin kohdistettavista rajoittavista toimenpiteistä (1).

               (2)

               Ottaen huomioon Valko-Venäjän tilanteen vakavuus käyttöön olisi otettava uusia rajoittavia lisätoimenpiteitä.

               (3)

               Lisäksi uusia henkilöitä ja yhteisöjä olisi lisättävä päätöksen 2010/639/ YUTP liitteessä III A olevaan luetteloon henkilöistä, joihin kohdistetaan rajoittavia toimenpiteitä.

               (4)

               Päätös 2010/639/YUTP olisi muutettava vastaavasti,

         ON HYVÄKSYNYT TÄMÄN PÄÄTÖKSEN:
   1 artikla
   Muutetaan päätös 2010/639/YUTP seuraavasti:

               1.

               Korvataan päätöksen 2010/639/YUTP otsikko seuraavasti:

               2.

               Lisätään artiklat seuraavasti:
               ”3 a artikla
               1.   Kielletään aseiden ja kaikenlaisten niihin liittyvien tarvikkeiden, mukaan lukien ampuma-aseiden ja -tarvikkeiden, sotilasajoneuvojen ja -laitteiden, puolisotilaallisten tarvikkeiden ja edellä mainittuihin tarkoitettujen varaosien sekä sellaisten tarvikkeiden, joita voidaan käyttää kansallisiin tukahduttamistoimiin, myynti, toimitus, siirto tai vienti Valko-Venäjälle jäsenvaltioiden kansalaisten toimesta tai jäsenvaltioiden alueelta taikka jäsenvaltioiden lippua käyttävillä aluksilla tai ilma-aluksilla siitä riippumatta, ovatko ne peräisin jäsenvaltioiden alueelta.
               2.   Kiellettyä on

                           a)

                           edellä 1 kohdassa tarkoitettuihin tuotteisiin sekä kyseisten tuotteiden toimitukseen, valmistamiseen, huoltoon ja käyttöön liittyvän teknisen avun, välityspalvelujen tai muiden palvelujen antaminen suoraan tai välillisesti Valko-Venäjällä oleville luonnollisille henkilöille, oikeushenkilöille, yhteisöille tai elimille tai käytettäväksi Valko-Venäjällä;

                           b)

                           edellä 1 kohdassa tarkoitettuihin tuotteisiin liittyvän rahoituksen tai rahoitusavun, erityisesti avustusten, lainojen ja vientiluottovakuutusten, myöntäminen suoraan tai välillisesti kyseisten tuotteiden myyntiin, toimitukseen, siirtoon tai vientiin tai niihin liittyvän teknisen avun, välityspalvelujen tai muiden palvelujen antamiseen Valko-Venäjällä oleville luonnollisille henkilöille, oikeushenkilöille, yhteisöille tai elimille tai käytettäväksi Valko-Venäjällä;

                           c)

                           tietoinen ja tarkoituksellinen osallistuminen toimiin, joiden tavoitteena tai seurauksena on a tai b alakohdassa tarkoitettujen kieltojen kiertäminen.

                     3 b artikla
               1.   Edellä olevaa 3 a artiklaa ei sovelleta:

                           a)

                           pelkästään humanitaariseen tai suojaavaan käyttöön tai yhteiskunnan rakenteiden kehittämistä koskeviin Yhdistyneiden kansakuntien (YK) ja unionin ohjelmiin taikka EU:n ja YK:n kriisinhallintaoperaatioihin tarkoitettujen ei-tappavien puolustustarvikkeiden tai sellaisten tarvikkeiden, joita voitaisiin käyttää kansallisiin tukahduttamistoimiin, myyntiin, toimitukseen, siirtoon tai vientiin;

                           b)

                           sellaisten ajoneuvojen myyntiin, toimitukseen, siirtoon tai vientiin, jotka eivät ole taisteluajoneuvoja, mutta jotka on valmistettu tai varustettu käyttäen materiaaleja, joilla saadaan aikaan ballistinen suoja, ja jotka on tarkoitettu yksinomaan käytettäviksi unionin ja sen jäsenvaltioiden henkilöstön suojaamiseen Valko-Venäjällä;

                           c)

                           näihin tarvikkeisiin tai ohjelmiin ja operaatioihin liittyvän teknisen avun, välityspalvelujen ja muiden palvelujen antamiseen;

                           d)

                           näihin tarvikkeisiin tai ohjelmiin ja operaatioihin liittyvän rahoituksen tai rahoitustuen antamiseen;

                     edellyttäen, että asianomainen toimivaltainen viranomainen on etukäteen hyväksynyt kyseisen viennin ja tuen.
               2.   Mitä 3 a artiklassa säädetään, ei sovelleta sellaiseen suojavaatetukseen, mukaan lukien luodinkestävät liivit ja sotilaskypärät, jota YK:n henkilökunta, unionin tai sen jäsenvaltioiden henkilökunta, tiedotusvälineiden edustajat sekä humanitaarisessa työssä ja kehitysyhteistyössä toimivat työntekijät ja avustava henkilökunta vievät tilapäisesti Valko-Venäjälle yksinomaan henkilökohtaiseen käyttöönsä.”

         2 artikla
   Lisätään tämän päätöksen liitteessä luetellut henkilöt ja yhteisöt päätöksen 2010/639/YUTP liitteessä III A olevaan luetteloon.
   3 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 20 päivänä kesäkuuta 2011.

            Neuvoston puolesta

            Puheenjohtaja

         C. ASHTON

      (1)  EUVL L 280, 26.10.2010, s. 18.

      LIITE

         2 artiklassa tarkoitetut henkilöt ja yhteisöt

      A.   Henkilöt

                  Nimi
                  transkriptio valkovenäjän kielestä
                  transkriptio venäjän kielestä [suomen kielen mukainen transkriptio]

                  Nimi
                  (valko- venäjäksi)

                  Nimi
                  (venäjäksi)

                  Syntymäpaikka ja -aika, muut henkilötiedot
                  (passin numero jne.)

                  Syyt

                  1

                  Andrey Kazheunikau
                  [Andrei Kažeunikau]
                  Andrey Kozhevnikov
                  [Andrei Koževnikov]

                  Андрэй Кажэўнiкаў

                  Андрей Кожевников

                  Virallinen syyttäjä, joka toimi oikeudenkäynneissä entisiä presidenttiehdokkaita Vladimir Nekljajevia ja Vitali Rimaševskia, Nekljajevin kampanjaryhmän jäseniä Andrei Dmitrievia, Aleksandr Fedutaa ja Sergei Vozniakia sekä ”Nuorisorintaman” (”Young Front”) varapuheenjohtajaa Anastasia Položankaa vastaan. Hänen esittämänsä syytteet olivat selvästi poliittisesti motivoituja ja selvästi rikosoikeudellista menettelyä koskevan lain vastaisia. Ne perustuivat 19.12.2010 sattuneiden tapahtumien väärään luokitteluun, jota todisteet, näyttö ja todistajanlausunnot eivät tukeneet.

                  2

                  Grachova, Liudmila
                  (Grachova, Ludmila; Grachova Lyudmila)
                  [Gratšova Ljudmila]
                  Gracheva Liudmila
                  (Gracheva Lyudmila; Grachiova Ludmila)
                  [Gratševa Ljudmila;
                  Gratšjova Ljudmila]

                  Грачова Людмiла

                  Грачева Людмила

                  Minskin Leninski-alueen tuomioistuimen tuomari. Toimi oikeudenkäynneissä entisiä presidenttiehdokkaita Nikolai Statkevitšia ja Dmitri Ussia sekä poliittisia ja kansalaisyhteiskunnan aktivisteja Andrei Pozniakia, Aleksandr Klaskovskia, Aleksandr Kvetkevitšia, Artjom Gribkovia ja Dmitri Bulanovia vastaan. Hänen tapansa käsitellä oikeusjuttuja oli selvästi rikosoikeudellista menettelyä koskevan lain vastainen. Hän hyväksyi sellaiset todisteet ja todistajanlausunnot, jotka eivät liittyneet syytettyihin henkilöihin, käytettäväksi heitä vastaan.

                  3

                  Chubkavets Kiril
                  [Tšubkavets Kiryl]
                  Chubkovets Kirill
                  [Tšubkovets Kirill]

                  Чубкавец Кiрыл

                  Чубковец Кирилл

                  Virallinen syyttäjä, joka toimi oikeudenkäynneissä entisiä presidenttiehdokkaita Nikolai Statkevitšia ja Dmitri Ussia sekä poliittisia ja kansalaisyhteiskunnan aktivisteja Andrei Pozniakia, Aleksandr Klaskovskia, Aleksandr Kvetkevitšia, Artjom Gribkovia ja Dmitri Bulanovia vastaan. Hänen esittämänsä syytteet olivat selvästi poliittisesti motivoituja ja selvästi rikosoikeudellista menettelyä koskevan lain vastaisia. Ne perustuivat 19.12.2010 sattuneiden tapahtumien väärään luokitteluun, jota todisteet, näyttö ja todistajanlausunnot eivät tukeneet.

                  4

                  Peftiev Vladimir
                  [Peftsieu Uladzimir Paulavitš]
                  Peftiev Vladimir Pavlovich
                  [Peftiev Vladimir Pavlovitš]

                  Пефцiеў Уладзiмiр Паўлавiч

                  Пефтиев Владимир Павлович

                  Syntynyt 1.7.1957 Berdjanskin kaupungissa Zaporožskajan alueella Ukrainassa
                  Nykyisen passin numero: MP2405942

                  Presidentti Lukašenkaa ja hänen perhettään lähellä oleva henkilö. Presidentti Lukašenkan tärkein taloudellinen neuvonantaja ja Lukašenkan hallinnon merkittävä rahoittaja. Osakkeenomistajien neuvoston puheenjohtaja, Beltechexport (Valko-Venäjän suurin puolustusmateriaalin vienti/tuontiyritys).

      B.   Yhteisöt

                  Nimi
                  transkriptio valkovenäjän kielestä
                  transkriptio venäjän kielestä [suomen kielen mukainen transkriptio]

                  Nimi
                  (valko- venäjäksi)

                  Nimi
                  (venäjäksi)

                  Tunnistetiedot

                  Syyt

                  1

                  Beltechexport
                  [Belteheksport]

                  ЗАО ”Белтехэкспорт”

                              Valko-Venäjän tasavalta,

                              220012, Minsk,

                              Nezavisimost ave., 86-B

                              Puh.: (+375 17) 263-63-83,

                              Faksi: (+375 17) 263-90-12

                  Vladimir Peftievin määräysvallassa oleva yhteisö

                  2

                  Sport-Pari
                  [Sport-Pari]
                  (Tasavallan veikkausyhtiön hoitaja)

                  ЗАО ”Спорт-пари” (оператор республиканской лотереи)

                  Vladimir Peftievin määräysvallassa oleva yhteisö

                  3

                  Private Unitary Enterprise (PUE) BT Telecommunications

                  частное унитарное предприятие ЧУП ”БТ Телекоммуникации”

                  Vladimir Peftievin määräysvallassa oleva yhteisö


title: Euroopan parlamentin päätös (EU) 2016/1478, annettu 28 päivänä huhtikuuta 2016, vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2014, pääluokka VII – Alueiden komitea

text:
               14.9.2016

               FI

               Euroopan unionin virallinen lehti

               L 246/151

         EUROOPAN PARLAMENTIN PÄÄTÖS (EU) 2016/1478,
   annettu 28 päivänä huhtikuuta 2016,
   vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2014, pääluokka VII – Alueiden komitea
   EUROOPAN PARLAMENTTI, joka

               —

               ottaa huomioon Euroopan unionin yleisen talousarvion varainhoitovuodeksi 2014 (1),

               —

               ottaa huomioon Euroopan unionin konsolidoidun tilinpäätöksen varainhoitovuodelta 2014 (COM(2015) 377 – C8-0205/2015) (2),

               —

               ottaa huomioon tilintarkastustuomioistuimen vuosikertomuksen talousarvion toteuttamisesta varainhoitovuonna 2014 sekä toimielinten vastaukset (3),

               —

               ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2014 koskevan lausuman (4) tilien luotettavuudesta sekä tilien perustana olevien toimien laillisuudesta ja asianmukaisuudesta (sääntöjenmukaisuudesta),

               —

               ottaa huomioon Euroopan unionin toiminnasta tehdyn sopimuksen 314 artiklan 10 kohdan sekä 317, 318 ja 319 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (5) ja erityisesti sen 55, 99, 164, 165 ja 166 artiklan,

               —

               ottaa huomioon työjärjestyksen 94 artiklan ja liitteen V,

               —

               ottaa huomioon talousarvion valvontavaliokunnan mietinnön (A8-0132/2016),

               1.

               myöntää alueiden komitean pääsihteerille vastuuvapauden alueiden komitean talousarvion toteuttamisesta varainhoitovuonna 2014;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman alueiden komitealle, Eurooppa-neuvostolle, neuvostolle, komissiolle ja tilintarkastustuomioistuimelle sekä Euroopan oikeusasiamiehelle, Euroopan tietosuojavaltuutetulle ja Euroopan ulkosuhdehallinnolle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL L 51, 20.2.2014.

      (2)  EUVL C 377, 13.11.2015, s. 1.

      (3)  EUVL C 373, 10.11.2015, s. 1.

      (4)  EUVL C 377, 13.11.2015, s. 146.

      (5)  EUVL L 298, 26.10.2012, s. 1.


Avis juridique important

|

32003D0846

2003/846/EY: Komission päätös, tehty 5 päivänä joulukuuta 2003, Romaniassa toteutettavien maataloutta ja maaseudun kehittämistä koskevien liittymistä edeltävien toimenpiteiden tuen hallinnoinnin siirtämisestä täytäntöönpanovirastoille liittymistä edeltävänä aikana

Virallinen lehti nro L 321 , 06/12/2003 s. 0062 - 0063

Komission päätös,tehty 5 päivänä joulukuuta 2003,Romaniassa toteutettavien maataloutta ja maaseudun kehittämistä koskevien liittymistä edeltävien toimenpiteiden tuen hallinnoinnin siirtämisestä täytäntöönpanovirastoille liittymistä edeltävänä aikana(2003/846/EY)EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen,ottaa huomioon Euroopan unionin jäsenyyttä hakeneille valtioille osana liittymistä edeltävää strategiaa annettavan tuen yhteensovittamisesta ja asetuksen (ETY) N:o 3906/1989 muuttamisesta 21 päivänä kesäkuuta 1999 annetun neuvoston asetuksen (EY) N:o 1266/1999(1) ja erityisesti sen 12 artiklan 2 kohdan,ottaa huomioon yhteisön tuesta maataloutta ja maaseudun kehittämistä koskeville liittymistä valmisteleville toimenpiteille jäsenyyttä hakeneissa Keski- ja Itä-Euroopan maissa liittymistä edeltävänä aikana 21 päivänä kesäkuuta 1999 annetun neuvoston asetuksen (EY) N:o 1268/1999(2), ja erityisesti sen 4 artiklan 5 ja 6 kohdan,sekä katsoo seuraavaa:(1) Maatalouden ja maaseudun kehittämisen erityinen liittymisohjelma (jäljempänä "Sapard-ohjelma") hyväksyttiin 12 päivänä joulukuuta 2000 tehdyllä komission päätöksellä(3), sellaisena kuin se on viimeksi muutettuna 1 päivänä elokuuta 2003 tehdyllä komission päätöksellä, asetuksen (EY) N:o 1268/1999 4 artiklan 5 ja 6 kohdan mukaisesti.(2) Romanian tasavallan hallitus ja komissio, Euroopan yhteisön puolesta, allekirjoittivat 2 päivänä helmikuuta 2001 monivuotisen rahoitussopimuksen Sapard-ohjelman toteutuksen teknisestä, oikeudellisesta ja hallinnollisesta kehyksestä. Rahoitussopimus muutettiin viimeksi vuoden 2002 vuotuisella rahoitussopimuksella, joka allekirjoitettiin 1 päivänä huhtikuuta 2003 ja tuli voimaan 12 päivänä toukokuuta 2003.(3) Sapard-virasto on julkinen toimielin, jolla on oikeudellinen asema maatalous-, metsä-, vesi- ja ympäristöministeriön alaisuudessa, ja Romanian toimivaltainen viranomainen nimesi sen eräiden Sapard-ohjelmassa määriteltyjen toimenpiteiden täytäntöönpanijaksi. Sapard-ohjelman täytäntöönpanoon liittyvien rahoitustoimintojen hoitajaksi on nimetty valtiovarainministeriön kansallisesta rahastosta vastaava osasto.(4) Asetuksen (EY) N:o 1266/1999 12 artiklan 2 kohdan mukaisen ohjelmien/hankkeiden kansallisen ja alakohtaisen hallinnointikyvyn, varainhoidon valvontamenettelyjen ja julkistalouden rakenteiden tapauskohtaisen analyysin perusteella komissio teki eräiden Sapard-ohjelmaan kuuluvien toimenpiteiden osalta 31 päivänä heinäkuuta 2002 päätöksen 2002/638/EY(4) Romaniassa toteutettavien maataloutta ja maaseudun kehittämistä koskevien liittymistä edeltävien toimenpiteiden tuen hallinnoinnin siirtämisestä liittymistä edeltävänä aikana.(5) Komissio on tehnyt asetuksen (EY) N:o 1266/1999 12 artiklan 2 kohdan nojalla lisäanalyysin Sapard-ohjelman toimenpiteestä 3.1 "Maatilojen investoinnit", toimenpiteestä 3.4 "Sivuelinkeinoja tai vaihtoehtoisia tulonlähteitä tarjoavan taloudellisen toiminnan kehittäminen ja monipuolistaminen" ja toimenpiteestä 4.1 "Ammatillisen koulutuksen parantaminen". Komissio katsoo, että Romanian tasavalta täyttää myös kyseisten toimenpiteiden osalta yhteisön tuesta maataloutta ja maaseudun kehittämistä koskeville liittymistä valmisteleville toimenpiteille jäsenyyttä hakeneissa Keski- ja Itä-Euroopan maissa liittymistä edeltävänä aikana annetun neuvoston asetuksen (EY) N:o 1268/1999 soveltamista koskevista rahoitussäännöistä 7 päivänä kesäkuuta 2000 annetun komission asetuksen (EY) N:o 2222/2000(5), 4, 5 ja 6 artiklan ja liitteen säännökset sekä asetuksen (EY) N:o 1266/1999 liitteessä vahvistetut vähimmäisedellytykset.(6) Tästä syystä on aiheellista luopua asetuksen (EY) N:o 1266/1999 12 artiklan 1 kohdassa tarkoitetusta ennakkohyväksyntää koskevasta vaatimuksesta ja siirtää toimenpiteiden 3.1, 3.4 ja 4.1 osalta tuen hallinnointi hajautetulta pohjalta Romaniassa toimivalle Sapard-virastolle ja valtiovarainministeriön kansallisesta rahastosta vastaavalle osastolle.(7) Koska toimenpiteisiin 3.1, 3.4 ja 4.1 liittyvät komission tarkastukset perustuvat järjestelmään, jonka kaikki olennaiset osat eivät ole vielä täysin toimivia, Sapard-ohjelman hallinnointi on aiheellista siirtää Sapard-virastolle ja valtionvarainministeriön kansallisesta rahastosta vastaavalle osastolle asetuksen (EY) N:o 2222/2000 3 artiklan 2 kohdan mukaisesti väliaikaisesti.(8) Sapard-ohjelman hallinnoinnin täydellinen siirto tapahtuu vasta järjestelmän moitteetonta toimivuutta koskevien lisätarkastusten ja tuen hallinnoinnin siirtämisestä maatalous-, metsä-, vesi- ja ympäristöministeriön alaiselle Sapard-virastolle ja valtiovarainministeriön kansallisesta rahastosta vastaavalle osastolle mahdollisesti annettavien komission suositusten täytäntöönpanon jälkeen.(9) Romanian viranomaiset ehdottivat 22 päivänä heinäkuuta 2003 menojen tukikelpoisuutta koskevia sääntöjä monivuotisen rahoitussopimuksen B osan 4 artiklan 1 kohdan mukaisesti. Tätä luetteloa muutettiin osittain 22 päivänä syyskuuta 2003 päivätyllä kirjeellä. Komissiolta pyydetään asiaa koskevaa päätöstä,ON PÄÄTTÄNYT SEURAAVAA:1 artiklaLuovutaan asetuksen (EY) N:o 1266/1999 12 artiklan 1 kohdassa säädetystä hankkeiden valintaa ja sopimuksia koskevasta komission ennakkohyväksyntävaatimuksesta Romaniassa toimenpiteiden 3.1, 3.4 ja 4.1 osalta.2 artiklaSapard-ohjelman hallinnointi siirretään väliaikaisesti:1. Romanian maatalous-, metsä-, vesi- ja ympäristöministeriön alaiselle Sapard-virastolle (Negustori Street 1 B, Sector 2, Bucharest) toimenpiteen 3.1 "Maatilojen investoinnit", toimenpiteen 3.4 "Sivuelinkeinoja tai vaihtoehtoisia tulonlähteitä tarjoavan taloudellisen toiminnan kehittäminen ja monipuolistaminen" ja toimenpiteen 4.1 "Ammatillisen koulutuksen parantaminen" osalta, sellaisina kuin nämä toimenpiteet määritellään 12 päivänä joulukuuta 2000 tehdyssä komission päätöksessä K(2000) 3742 lopullinen, sellaisena kuin se on viimeksi muutettuna 1 päivänä elokuuta 2003 tehdyllä komission päätöksellä, hyväksytyssä maataloutta ja maaseudun kehitystä koskevassa erityisohjelmassa.2. Romanian valtiovarainministeriön kansallisesta rahastosta vastaavalle osastolle (Apolodor Street 17, Sector 5, RO 70663 Bucharest) Sapard-ohjelman toimenpiteiden 3.1, 3.4 ja 4.1 täytäntöönpanoon liittyvien rahoitustoimien osalta.3 artiklaTämän päätöksen perusteella aiheutuville menoille voidaan myöntää yhteisön osarahoitusta ainoastaan, jos ne ovat aiheutuneet tuensaajille tämän päätöksen tekopäivän jälkeen, tai jos sen välineen, jonka perusteella kyseisen hankkeen tuensaajat on nimetty, vahvistamispäivä on myöhempi kuin tämän päätöksen tekopäivä, kyseisen vahvistamispäivän jälkeen. Toteutettavuustutkimusten tai vastaavien tutkimusten osalta tukikelpoisuuden alkamispäivä on kuitenkin 12 päivä joulukuuta 2000. Kaikissa tapauksissa edellytyksenä on, että Sapard-virasto ei suorita maksuja ennen tämän päätöksen tekopäivää.4 artiklaRajoittamatta mahdollisuutta tehdä päätöksiä tuen myöntämiseksi Sapard-ohjelmasta yksittäisille tuensaajille, Romanian 22 päivänä heinäkuuta 2003 päivätyssä kirjeessä nro 1015, joka kirjattiin komissiossa numerolla 19976 ja jota muutettiin kirjeellä nro 11012, joka kirjattiin komissiossa numerolla 26843, ehdottamia menojen tukikelpoisuutta koskevia sääntöjä sovelletaan.Tehty Brysselissä 5 päivänä joulukuuta 2003.Komission puolestaFranz FischlerKomission jäsen(1) EYVL L 161, 26.6.1999, s. 68.(2) EYVL L 161, 26.6.1999, s. 87. Asetus sellaisena kuin se on viimeksi muutettuna asetuksella (EY) N:o 696/2003 (EUVL L 99, 17.4.2003, s. 24).(3) K(2000) 3742 lopullinen.(4) EYVL L 206, 3.8.2002, s. 31.(5) EYVL L 253, 7.10.2000, s. 5. Asetus sellaisena kuin se on viimeksi muutettuna asetuksella (EY) N:o 188/2003 (EUVL L 27, 1.2.2003, s. 14).


Avis juridique important

|

32000D0457

2000/457/YUTP: Neuvoston päätös, tehty 20 päivänä heinäkuuta 2000, demokraattisten voimien tukemisesta Jugoslavian liittotasavallassa hyväksytyn yhteisen kannan 1999/691/YUTP täytäntöönpanosta

Virallinen lehti nro L 183 , 22/07/2000 s. 0004 - 0004

Neuvoston päätös,tehty 20 päivänä heinäkuuta 2000,demokraattisten voimien tukemisesta Jugoslavian liittotasavallassa hyväksytyn yhteisen kannan 1999/691/YUTP täytäntöönpanosta(2000/457/YUTP)EUROOPAN UNIONIN NEUVOSTO, jokaottaa huomioon Euroopan unionista tehdyn sopimuksen ja erityisesti sen 23 artiklan 2 kohdan,ottaa huomioon neuvoston 22 päivänä lokakuuta 1999 hyväksymän yhteisen kannan 1999/691/YUTP demokraattisten voimien tukemisesta Jugoslavian liittotasavallassa(1) ja erityisesti sen 1 artiklan,sekä katsoo seuraavaa:(1) Yhteisen kannan 1999/691/YUTP 1 artiklan mukaisesti Euroopan unioni on sitoutunut tukemaan Jugoslavian liittotasavallassa kaikkia voimia, jotka osoittavat olevansa täysin sitoutuneita demokraattisiin arvoihin. Tässä yhteydessä neuvosto teki päätöksen 2000/82/YUTP(2) edellä mainitun yhteisen kannan täytäntöönpanosta "Energiaa vastineeksi demokratiasta" -aloitteen osalta.(2) On syytä tukea Serbian tiettyjä demokraattisia kuntia toimittamalla niille asfalttia. Nämä toimitukset ovat osa "Energiaa vastineeksi demokratiasta" -aloitetta. Koska asfaltti on öljystä johdettu tuote, sen toimittaminen palvelee samaa poliittista päämäärää kuin mainittu aloite ja edunsaajat on valittu samoin perustein.(3) On siten tarpeen tehdä päätös kunnista, joita mainittu aloite ulotetaan koskemaan.(4) Yhteisön on toteutettava jäljempänä mainitun toimenpiteen toteuttamiseksi tarvittavat toimet,ON PÄÄTTÄNYT SEURAAVAA:1 artiklaSallitaan öljyn ja öljytuotteiden toimitus, myynti tai vienti seuraaviin Serbian kuntiin osana yhteisen kannan 1999/691/YUTP 1 artiklassa tarkoitettua Jugoslavian liittotasavallan demokratisoitumisen tukemista: Cacak, Pancevo, Uzice, Kikinda, Arilje, Pozega, Presevo ja Sabac.2 artiklaTätä päätöstä noudatetaan päivästä, jona se tehdään.3 artiklaTämä päätös julkaistaan virallisessa lehdessä.Tehty Brysselissä 20 päivänä heinäkuuta 2000.Neuvoston puolestaPuhemiesF. Parly(1) EYVL L 273, 23.10.1999, s. 1.(2) EYVL L 26, 2.2.2000, s. 1.


title: 2010/441/YUTP: Neuvoston päätös 2010/441/YUTP, annettu 11 päivänä elokuuta 2010 , Afrikan unioniin nimitetyn Euroopan unionin erityisedustajan toimeksiannon jatkamisesta

text:
               12.8.2010

               FI

               Euroopan unionin virallinen lehti

               L 211/23

         NEUVOSTON PÄÄTÖS 2010/441/YUTP,
   annettu 11 päivänä elokuuta 2010,
   Afrikan unioniin nimitetyn Euroopan unionin erityisedustajan toimeksiannon jatkamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 28 artiklan, 31 artiklan 2 kohdan ja 33 artiklan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 6 päivänä joulukuuta 2007 yhteisen toiminnan 2007/805/YUTP (1), jolla Koen VERVAEKE nimitettiin Euroopan unionin erityisedustajaksi, jäljempänä ’erityisedustaja’, Afrikan unioniin (AU).

               (2)

               Neuvosto hyväksyi 1 päivänä joulukuuta 2008 yhteisen toiminnan 2008/898/YUTP (2), jolla erityisedustajan toimeksiantoa jatkettiin 28 päivään helmikuuta 2010.

               (3)

               Neuvosto antoi 25 päivänä helmikuuta 2010 päätöksen 2010/119/YUTP (3), jolla erityisedustajan toimeksiantoa muutettiin ja sitä jatkettiin 31 päivään elokuuta 2010.

               (4)

               Erityisedustajan toimeksiantoa olisi jatkettava 31 päivään elokuuta 2011. Erityisedustajan toimeksianto voidaan kuitenkin päättää aikaisemmin, jos neuvosto unionin ulkoasioiden ja turvallisuuspolitiikan korkean edustajan, jäljempänä ’korkea edustaja’, ehdotuksesta niin päättää Euroopan ulkosuhdehallinnon perustamista koskevan päätöksen tultua voimaan.

               (5)

               Erityisedustajan on toteutettava toimeksiantonsa tilanteessa, joka voi huonontua ja voisi vaikuttaa haitallisesti Euroopan unionista tehdyn sopimuksen 21 artiklassa vahvistettuihin yhteisen ulko- ja turvallisuuspolitiikan tavoitteisiin,

         ON HYVÄKSYNYT TÄMÄN PÄÄTÖKSEN:
   1 artikla
   Euroopan unionin erityisedustaja
   Koen VERVAEKEn toimeksiantoa Euroopan unionin erityisedustajana, jäljempänä ’erityisedustaja’, Afrikan unionissa (AU) jatketaan 31 päivään elokuuta 2011. Erityisedustajan toimeksianto voidaan päättää aikaisemmin, jos neuvosto korkean edustajan ehdotuksesta niin päättää Euroopan ulkosuhdehallinnon perustamista koskevan päätöksen tultua voimaan.
   2 artikla
   Poliittiset tavoitteet
   Erityisedustajan toimeksianto perustuu EU–Afrikka-strategiassa asetettuihin EU:n laajoihin poliittisiin tavoitteisiin Afrikan ponnistelujen tukemisessa rauhallisen, demokraattisen ja vauraan tulevaisuuden rakentamiseksi. Näihin tavoitteisiin kuuluvat:

               a)

               EU:n ja AU:n poliittisen vuoropuhelun ja laajemman suhteen vahvistaminen;

               b)

               EU:n ja AU:n kumppanuuden vahvistaminen kaikilla EU–Afrikka-strategiassa määritetyillä aloilla, EU–Afrikka-strategian kehittämisen ja täytäntöönpanon edistäminen yhdessä AU:n kanssa kunnioittaen Afrikan omavastuullisuuden periaatetta sekä toimiminen tiiviimmin Afrikan edustajien kanssa monenvälisillä foorumeilla monenvälisten kumppanien kanssa koordinoiden;

               c)

               toimiminen yhdessä AU:n kanssa ja sen tukeminen institutionaalista kehitystä tukemalla ja vahvistamalla EU:n ja AU:n instituutioiden välisiä suhteita, muun muassa kehitysavun välityksellä, jotta edistettäisiin:
               —   rauhaa ja turvallisuutta: ennakoimalla, ehkäisemällä, hallinnoimalla, välittämällä ja ratkaisemalla konflikteja, tukemalla pyrkimyksiä edistää rauhaa ja vakautta, tukemalla konfliktien jälkeistä jälleenrakentamista,
               —   ihmisoikeuksia ja hallintoa: edistämällä ja suojelemalla ihmisoikeuksia, edistämällä perusvapauksia ja oikeusvaltion kunnioittamista, tukemalla poliittisen vuoropuhelun, rahoitustuen ja teknisen avun muodossa Afrikan pyrkimyksiä valvoa ja parantaa hallintoa, tukemalla lisääntyvää osallistuvaa demokratiaa ja vastuunottoa, tukemalla lahjonnan ja järjestäytyneen rikollisuuden torjuntaa sekä edistämällä toimia, joilla pyritään puuttumaan lasten tilanteeseen aseellisten selkkausten yhteydessä kaikkien siihen liittyvien näkökohtien kannalta,
               —   kestävää kehitystä, alueellista yhdentymistä ja kauppaa: tukemalla pyrkimyksiä yhteenliitettävyyteen, helpottamalla veden, jätevesihuollon, energian sekä tietotekniikan saatavuutta, edistämällä vakaita, tehokkaita ja yhdenmukaistettuja liiketoiminnan säädöskehyksiä, auttamalla Afrikkaa integroitumaan maailmankaupan järjestelmään, auttamalla Afrikan maita noudattamaan EU:n sääntöjä ja standardeja, tukemalla Afrikkaa ilmastonmuutoksen vaikutusten torjunnassa,
               —   investoimista ihmisiin: tukemalla pyrkimyksiä sukupuolten tasa-arvon, terveyden, elintarviketurvan ja koulutuksen aloilla, edistämällä vaihto-ohjelmia, kehittämällä yliopistojen ja osaamiskeskusten verkostoja, puuttumalla muuttoliikkeen perimmäisiin syihin.

         Lisäksi EU on avainasemassa pantaessa täytäntöön yhteistä EU–Afrikka-strategiaa, jonka tarkoituksena on kehittää ja lujittaa Afrikan ja EU:n välistä strategista kumppanuutta.
   3 artikla
   Toimeksianto
   Edellä 2 artiklassa tarkoitettujen yhteistä ulko- ja turvallisuuspolitiikkaa (YUTP) ja yhteistä turvallisuus- ja puolustuspolitiikkaa (YTPP) koskevien tavoitteiden saavuttamiseksi erityisedustajan toimeksiantona on:

               a)

               tehostaa EU:n kokonaisvaikutusta vuoropuhelussa, jota käydään Addis Abebassa AU:n ja sen komission kanssa kaikista YUTP:tä ja YTPP:tä koskevista EU:n ja AU:n suhteisiin liittyvistä kysymyksistä, ja koordinoida tätä vuoropuhelua;

               b)

               varmistaa riittävän tasoinen poliittinen edustus, joka vastaa EU:n merkitystä AU:n poliittisena, taloudellisena ja institutionaalisena kumppanina, sekä saattaa tämä kumppanuus uuteen vaiheeseen, mitä AU:n kasvava poliittinen merkitys kansainvälisissä yhteyksissä edellyttää;

               c)

               edustaa neuvoston niin päättäessä EU:n kantoja ja politiikkoja, jos AU on erityisen tärkeässä asemassa kriisitilanteessa, jota varten ei ole nimetty Euroopan unionin erityisedustajaa;

               d)

               edistää AU:ta koskevien EU:n politiikkojen ja toimien johdonmukaistamista ja koordinointia sekä myötävaikuttaa laajemman kumppaniryhmän toiminnan sekä sen ja AU:n välisten suhteiden koordinoinnin tehostamiseen;

               e)

               seurata tiiviisti kaikkia merkittäviä tapahtumia AU:n tasolla ja raportoida niistä;

               f)

               ylläpitää tiiviitä yhteyksiä AU:n komissioon, muihin AU:n elimiin, Afrikan osa-alueellisten järjestöjen AU-edustustoihin ja AU:n jäsenvaltioiden AU-edustustoihin;

               g)

               edistää AU:n ja Afrikan osa-alueellisten järjestöjen välisiä suhteita ja helpottaa niiden yhteistyötä varsinkin EU:n tukemilla aloilla;

               h)

               antaa pyynnöstä neuvoja ja tukea AU:lle aloilla, jotka on määritetty EU–Afrikka-strategiassa;

               i)

               antaa neuvoja ja tukea AU:n kriisinhallintavalmiuksien luomiseksi;

               j)

               yhteensovittaa toimintansa selkeän tehtävänjaon pohjalta AU:n jäsenvaltioissa/alueilla toimeksiantojaan hoitavien EU:n erityisedustajien toimien kanssa ja tukea näitä; sekä

               k)

               ylläpitää tiiviitä yhteyksiä AU:n tärkeimpiin Addis Abebassa oleviin kansainvälisiin kumppaneihin, varsinkin Yhdistyneisiin Kansakuntiin, mutta myös valtioista riippumattomiin toimijoihin, ja edistää koordinointia niiden kanssa kaikilla EU:n ja AU:n suhteisiin liittyvillä YUTP:tä ja YTPP:tä koskevilla aloilla.

         4 artikla
   Toimeksiannon toteuttaminen
   1.   Erityisedustaja vastaa toimeksiannon toteuttamisesta korkean edustajan alaisuudessa.
   2.   Poliittisten ja turvallisuusasioiden komitea ylläpitää erityisiä suhteita erityisedustajaan ja toimii erityisedustajan ensisijaisena yhteytenä neuvostoon. Poliittisten ja turvallisuusasioiden komitea huolehtii erityisedustajan strategisesta ja poliittisesta ohjauksesta hänen toimeksiantonsa puitteissa, sanotun kuitenkaan rajoittamatta korkean edustajan toimivaltaa.
   5 artikla
   Rahoitus
   1.   Erityisedustajan toimeksiantoon liittyviin menoihin tarkoitettu rahoitusohje on 1 päivänä syyskuuta 2010 alkavalle ja 31 päivänä elokuuta 2011 päättyvälle kaudelle 1 280 000 euroa.
   2.   Menoja hallinnoidaan unionin yleiseen talousarvioon sovellettavien menettelyjen ja sääntöjen mukaisesti.
   3.   Erityisedustajan ja komission välillä tehdään sopimus menojen hallinnoinnista. Erityisedustaja on tilivelvollinen komissiolle kaikista menoista.
   6 artikla
   Avustajaryhmän perustaminen ja kokoonpano
   1.   Erityisedustaja vastaa toimeksiantonsa ja siihen varattujen käytettävissä olevien taloudellisten resurssien asettamissa rajoissa avustajaryhmänsä muodostamisesta. Avustajaryhmällä on oltava asiantuntemusta toimeksiantoon kuuluvista poliittisista erityiskysymyksistä. Erityisedustajan on ilmoitettava viipymättä neuvostolle ja komissiolle avustajaryhmänsä kulloinenkin kokoonpano.
   2.   Jäsenvaltiot ja unionin toimielimet voivat esittää, että henkilöstöä siirretään tilapäisesti työskentelemään erityisedustajan alaisuudessa. Sellaisen henkilöstön palkat, jonka jäsenvaltio tai unionin toimielin siirtää tilapäisesti työskentelemään erityisedustajan alaisuudessa, maksaa asianomainen jäsenvaltio tai EU:n toimielin. Erityisedustajaa voivat avustaa myös jäsenvaltioiden neuvoston pääsihteeristöön tilapäisesti lähettämät asiantuntijat. Sopimuspohjaisen kansainvälisen henkilöstön on oltava jäsenvaltioiden kansalaisia.
   3.   Kaikki lähetetyt työntekijät pysyvät hallinnollisesti asianomaisen lähettävän jäsenvaltion tai unionin toimielimen alaisina sekä suorittavat tehtävänsä ja toimivat erityisedustajan toimeksiannon edun mukaisesti.
   7 artikla
   Erityisedustajan ja hänen henkilöstönsä erioikeudet ja vapaudet
   Erityisedustajan ja hänen henkilöstönsä hoitaman tehtävän loppuun saattamisen ja joustavan suorittamisen edellyttämät erioikeudet, vapaudet ja muut takuut sovitaan tilanteen mukaan yhdessä yhden tai useamman vastaanottajapuolen kanssa. Jäsenvaltiot ja komissio antavat tätä varten kaiken tarpeellisen tuen.
   8 artikla
   EU:n turvallisuusluokiteltujen tietojen turvaaminen
   Erityisedustajan ja hänen avustajaryhmänsä on noudatettava neuvoston turvallisuussääntöjen vahvistamisesta 19 päivänä maaliskuuta 2001 tehdyssä neuvoston päätöksessä 2001/264/EY (4) vahvistettuja turvallisuutta koskevia periaatteita ja vähimmäisvaatimuksia erityisesti käsitellessään EU:n turvallisuusluokiteltuja tietoja.
   9 artikla
   Tiedonsaanti ja logistiikkatuki
   1.   Jäsenvaltiot, komissio ja neuvoston pääsihteeristö varmistavat, että erityisedustaja saa käyttöönsä kaikki olennaiset tiedot.
   2.   Unionin edustusto ja/tai jäsenvaltiot antavat tarvittaessa logistiikkatukea alueella.
   10 artikla
   Turvallisuus
   Erityisedustaja toteuttaa Euroopan unionista tehdyn sopimuksen V osaston nojalla unionin ulkopuolisiin operaatioihin lähetetyn henkilöstön turvallisuutta koskevan unionin politiikan mukaisesti kaikki kohtuudella toteuttamiskelpoiset toimenpiteet toimeksiantonsa ja vastuullaan olevan maantieteellisen alueen turvallisuustilanteen mukaisesti suoraan alaisuudessaan olevan koko henkilöstön turvallisuuden edistämiseksi, erityisesti:

               a)

               laatimalla tarpeen mukaan neuvoston pääsihteeristön ohjeisiin perustuvan operaatiokohtaisen turvallisuussuunnitelman, johon sisällytetään operaatiokohtaiset fyysiset, organisatoriset ja menettelyä koskevat turvallisuustoimenpiteet, jotka koskevat henkilöstön turvallista siirtymistä operaatioalueelle ja sen sisällä ja turvallisuutta vaarantavien tilanteiden hallintaa, sekä operaation valmius- ja evakuointisuunnitelma;

               b)

               varmistamalla, että unionin ulkopuolelle lähetetyllä koko henkilöstöllä on operaatioalueen olosuhteiden edellyttämä korkean riskin kattava vakuutussuoja;

               c)

               varmistamalla, että kaikille unionin ulkopuolelle lähetetyille avustajaryhmän jäsenille, myös paikalta palvelukseen otetulle henkilöstölle, annetaan joko ennen operaatioalueelle saapumista tai heti saapumisen yhteydessä neuvoston pääsihteeristön operaatioalueelle antamaan riskiluokitukseen perustuva asianmukainen turvallisuuskoulutus;

               d)

               varmistamalla, että kaikki säännöllisten turvallisuusarviointien pohjalta annetut suositukset pannaan täytäntöön, ja antamalla väliraportin ja toimeksiannon toteuttamista koskevan selvityksen yhteydessä korkealle edustajalle, neuvostolle ja komissiolle kirjallisia raportteja niiden täytäntöönpanosta ja muista turvallisuusasioista.

         11 artikla
   Raportointi
   Erityisedustaja raportoi säännöllisin väliajoin suullisesti ja kirjallisesti korkealle edustajalle sekä poliittisten ja turvallisuusasioiden komitealle. Erityisedustaja raportoi tarvittaessa myös neuvoston työryhmille. Säännöllisesti toimitettavat kirjalliset raportit jaetaan COREU-verkoston kautta. Erityisedustaja voi korkean edustajan tai poliittisten ja turvallisuusasioiden komitean suosituksesta antaa selvityksiä ulkoasiainneuvostolle.
   12 artikla
   Toimien yhteensovittaminen
   1.   Erityisedustaja edistää unionin toimien yleistä poliittista yhteensovittamista. Hän auttaa varmistamaan, että kentällä käytetään kaikkia unionin välineitä johdonmukaisella tavalla unionin poliittisten tavoitteiden saavuttamiseksi. Erityisedustajan toimet sovitetaan yhteen komission samoin kuin tilanteen mukaan alueella toimivien muiden Euroopan unionin erityisedustajien toimien kanssa. Erityisedustaja tiedottaa säännöllisesti toiminnastaan jäsenvaltioiden ja unionin edustustoille.
   2.   Asemapaikalla on pidettävä yllä läheisiä suhteita unionin edustustojen päälliköihin ja jäsenvaltioiden edustustojen päälliköihin, jotka pyrkivät parhaalla mahdollisella tavalla avustamaan erityisedustajaa toimeksiannon täytäntöönpanossa. Erityisedustajan on myös pidettävä yhteyttä muihin kansainvälisiin ja alueellisiin toimijoihin, jotka ovat paikan päällä.
   13 artikla
   Uudelleentarkastelu
   Tämän päätöksen täytäntöönpanoa ja sen johdonmukaisuutta unionin samalla alueella toteuttamien muiden toimien kanssa tarkastellaan säännöllisesti. Erityisedustaja esittää korkealle edustajalle, neuvostolle ja komissiolle toimeksiannossa saavutettua edistymistä koskevan kertomuksen helmikuun 2011 lopussa ja kattavan kertomuksen toimeksiannon toteuttamisesta toimeksiannon päättyessä.
   14 artikla
   Voimaantulo
   Tämä päätös tulee voimaan päivänä, jona se hyväksytään.

      Tehty Brysselissä 11 päivänä elokuuta 2010.

            Neuvoston puolesta

            Puheenjohtaja

         S. VANACKERE

      (1)  EUVL L 323, 8.12.2007, s. 45.

      (2)  EUVL L 322, 2.12.2008, s. 50.

      (3)  EUVL L 49, 26.2.2010, s. 26.

      (4)  EYVL L 101, 11.4.2001, s. 1.


title: 2012/567/EU: Euroopan parlamentin päätös, 10. toukokuuta 2012 , Euroopan poliisiakatemian varainhoitovuoden 2010 tilien päättämisestä

text:
               17.10.2012

               FI

               Euroopan unionin virallinen lehti

               L 286/167

         EUROOPAN PARLAMENTIN PÄÄTÖS,
   10. toukokuuta 2012,
   Euroopan poliisiakatemian varainhoitovuoden 2010 tilien päättämisestä
   (2012/567/EU)
   EUROOPAN PARLAMENTTI, joka

               —

               ottaa huomioon Euroopan poliisiakatemian lopullisen tilinpäätöksen varainhoitovuodelta 2010,

               —

               ottaa huomioon tilintarkastustuomioistuimen kertomuksen Euroopan poliisiakatemian tilinpäätöksestä varainhoitovuodelta 2010 sekä poliisiakatemian vastaukset (1),

               —

               ottaa huomioon neuvoston 21. helmikuuta 2012 antaman suosituksen (06083/2012 – C7-0051/2012),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25 päivänä kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon Euroopan poliisiakatemian (CEPOL) perustamisesta 20 päivänä syyskuuta 2005 tehdyn neuvoston päätöksen 2005/681/YOS (3) ja erityisesti sen 16 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19 päivänä marraskuuta 2002 annetun komission asetuksen (EY, Euratom) N:o 2343/2002 (4) ja erityisesti sen 94 artiklan,

               —

               ottaa huomioon komission 30. kesäkuuta 2011 tekemän päätöksen C(2011) 4680, jossa Euroopan poliisiakatemialle myönnetään poikkeus asetuksesta (EY, Euratom) N:o 2343/2002,

               —

               ottaa huomioon Euroopan poliisiakatemian 12. heinäkuuta 2010 laatiman kertomuksen henkilökohtaisten menojen korvaamisesta (10/0257/KA),

               —

               ottaa huomioon Euroopan poliisiakatemian teettämän ulkoisen tarkastuksen (sopimusviite CEPOL/2010/001) henkilökohtaisten menojen korvaamisesta,

               —

               ottaa huomioon Euroopan poliisiakatemian viisivuotista ulkopuolista arviointia koskevan loppuraportin (sopimusviite CEPOL/CT/2010/002),

               —

               ottaa huomioon oikeus-, vapaus- ja turvallisuusasioiden pääosaston vuotuisen toimintakertomuksen vuodelta 2009,

               —

               ottaa huomioon Euroopan poliisiakatemian neljännen edistymiskertomuksen poliisiakatemian monivuotisen toimintasuunnitelman 2010–2014 toteuttamisesta,

               —

               ottaa huomioon tilintarkastustuomioistuimen kertomuksen Euroopan poliisiakatemian monivuotisen toimintasuunnitelman 2010–2014 toteuttamisesta,

               —

               ottaa huomioon sisäisen tarkastuksen 4. heinäkuuta 2011 antaman muistion (viite Ares (2011) 722479) kolmannesta edistymiskertomuksesta Euroopan poliisiakatemian monivuotisen toimintasuunnitelman 2010–2014 toteuttamisesta,

               —

               ottaa huomioon Euroopan poliisiakatemian kertomuksen ja sen liitteet vastuuvapauden myöntämistä poliisiakatemialle vuoden 2009 talousarvion toteuttamisesta koskevan Euroopan parlamentin päätöslauselman täytäntöönpanosta,

               —

               ottaa huomioon Euroopan poliisiakatemian kertomuksen ja sen liitteet hankintaohjeiden soveltamisesta 1. heinäkuuta 2010–1. heinäkuuta 2011,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön sekä kansalaisvapauksien sekä oikeus- ja sisäasioiden valiokunnan lausunnon (A7-0119/2012),

               1.

               hyväksyy Euroopan poliisiakatemian varainhoitovuoden 2010 tilien päättämisen;

               2.

               kehottaa puhemiestä välittämään tämän päätöksen Euroopan poliisiakatemian johtajalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 366, 15.12.2011, s. 134.

      (2)  EYVL L 248, 16.9.2002, s. 1.

      (3)  EUVL L 256, 1.10.2005, s. 63.

      (4)  EYVL L 357, 31.12.2002, s. 72.


title: CARIFORUMin ja EU:n parlamentaariseen valiokuntaan osallistuvan valtuuskunnan asettaminen ja sen jäsenmäärä Euroopan parlamentin päätös 15. kesäkuuta 2010 CARIFORUMin ja EU:n parlamentaariseen valiokuntaan osallistuvan valtuuskunnan asettamisesta ja sen jäsenmäärästä

text:
               12.8.2011

               FI

               Euroopan unionin virallinen lehti

               CE 236/159

         Tiistai 15. kesäkuuta 2010CARIFORUMin ja EU:n parlamentaariseen valiokuntaan osallistuvan valtuuskunnan asettaminen ja sen jäsenmäärä
   P7_TA(2010)0211
   Euroopan parlamentin päätös 15. kesäkuuta 2010 CARIFORUMin ja EU:n parlamentaariseen valiokuntaan osallistuvan valtuuskunnan asettamisesta ja sen jäsenmäärästä
   2011/C 236 E/30

      Euroopan parlamentti, joka
   ottaa huomioon 29. joulukuuta 2008 päivätyn CARIFORUMin ja EU:n parlamentaarisen valiokunnan perustamisasiakirjan,
   ottaa huomioon työjärjestyksen 198 artiklan,

               1.

               päättää asettaa CARIFORUMin ja EU:n parlamentaariseen valiokuntaan osallistuvan valtuuskunnan;

               2.

               päättää, että valtuuskuntaan kuuluu 15 varsinaista jäsentä;

               3.

               päättää, että yhdeksän jäsentä otetaan kansainvälisen kaupan valiokunnasta ja kuusi jäsentä kehitysyhteistyövaliokunnasta;

               4.

               kehottaa puhemiestä välittämään tämän päätöksen tiedoksi neuvostolle ja komissiolle.


title: Uuden jäsenen nimittäminen tilintarkastustuomioistuimeen – Ladislav Balko Euroopan parlamentin päätös 25. maaliskuuta 2010 ehdotuksesta nimittää Ladislav Balko tilintarkastustuomioistuimen jäseneksi (C7-0023/2010 – 2010/0811(NLE))

text:
               7.1.2011

               FI

               Euroopan unionin virallinen lehti

               CE 4/68

         Torstai 25. maaliskuuta 2010Uuden jäsenen nimittäminen tilintarkastustuomioistuimeen – Ladislav Balko
   P7_TA(2010)0079
   Euroopan parlamentin päätös 25. maaliskuuta 2010 ehdotuksesta nimittää Ladislav Balko tilintarkastustuomioistuimen jäseneksi (C7-0023/2010 – 2010/0811(NLE))
   2011/C 4 E/18
   (Kuuleminen)

      Euroopan parlamentti, joka
   ottaa huomioon Euroopan unionin toiminnasta tehdyn sopimuksen 286 artiklan 2 kohdan, jonka mukaisesti neuvosto on kuullut parlamenttia (C7-0023/2010),
   ottaa huomioon, että talousarvion valvontavaliokunta kuuli kokouksessaan 15. maaliskuuta 2010 neuvoston nimeämää ehdokasta tilintarkastustuomioistuimen jäseneksi,
   ottaa huomioon työjärjestyksen 108 artiklan,
   ottaa huomioon talousarvion valvontavaliokunnan mietinnön (A7-0037/2010),

               A.

               ottaa huomioon, että Ladislav Balko täyttää Euroopan unionin toiminnasta tehdyn sopimuksen 286 artiklan 1 kohdassa tarkoitetut vaatimukset;

               1.

               antaa myönteisen lausunnon ehdotuksesta nimittää Ladislav Balko tilintarkastustuomioistuimen jäseneksi;

               2.

               kehottaa puhemiestä välittämään tämän päätöksen neuvostolle ja tiedoksi tilintarkastustuomioistuimelle sekä muille Euroopan unionin toimielimille ja jäsenvaltioiden tilintarkastuselimille.


title: 2006/344/EY: Neuvoston päätös, tehty  14 päivänä maaliskuuta 2006 , Saksalle esitettävästä Euroopan yhteisön perustamissopimuksen 104 artiklan 9 kohdan mukaisesta vaatimuksesta, jonka mukaan sen on toteutettava liiallisen alijäämän korjaamisen edellyttämät toimenpiteet

text:
               13.5.2006

               FI

               Euroopan unionin virallinen lehti

               L 126/20

      NEUVOSTON PÄÄTÖS,
   tehty 14 päivänä maaliskuuta 2006,
   Saksalle esitettävästä Euroopan yhteisön perustamissopimuksen 104 artiklan 9 kohdan mukaisesta vaatimuksesta, jonka mukaan sen on toteutettava liiallisen alijäämän korjaamisen edellyttämät toimenpiteet
   (2006/344/EY)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 104 artiklan 9 kohdan,
   ottaa huomioon perustamissopimuksen 104 artiklan 9 kohdan nojalla annetun komission suosituksen,
   sekä katsoo seuraavaa:

               (1)

               Perustamissopimuksen 104 artiklan 1 kohdan mukaan jäsenvaltioiden on vältettävä liiallisia julkistalouden alijäämiä.

               (2)

               Vakaus- ja kasvusopimus perustuu terveen julkisen talouden tavoitteeseen, jolla pyritään vahvistamaan edellytyksiä hintavakaudelle ja uusien työpaikkojen syntyä edistävälle vahvalle, kestävälle kasvulle. Vakaus- ja kasvusopimukseen sisältyy liiallisia alijäämiä koskevan menettelyn täytäntöönpanon nopeuttamisesta ja selkeyttämisestä 7 päivänä heinäkuuta 1997 annettu neuvoston asetus (EY) N:o 1467/97 (1).

               (3)

               Amsterdamissa 17 päivänä kesäkuuta 1997 kokoontuneen Eurooppa-neuvoston antamassa vakaus- ja kasvusopimusta koskevassa päätöslauselmassa (2) kehotetaan kaikkia osapuolia eli jäsenvaltioita, neuvostoa ja komissiota panemaan täytäntöön perustamissopimus sekä vakaus- ja kasvusopimus tiukasti ja ajallaan.

               (4)

               Neuvosto on todennut päätöksessä 2003/89/EY (3) perustamissopimuksen 104 artiklan 6 kohdan mukaisesti, että Saksalla on liiallinen julkisen talouden alijäämä.

               (5)

               Perustamissopimuksen 104 artiklan 7 kohdan ja asetuksen (EY) N:o 1467/97 3 artiklan 4 kohdan mukaisesti neuvosto antoi Saksalle 21 päivänä tammikuuta 2003 suosituksen, jossa se kehotti Saksaa lopettamaan liiallisen alijäämän tilanne mahdollisimman pian ja viimeistään vuoteen 2004 mennessä. Suositus julkaistiin. Kuten todettiin komission 14 päivänä joulukuuta 2004 antamassa tiedonannossa, johon neuvosto yhtyi 18 päivänä tammikuuta 2005, vuosi 2005 olisi katsottava liiallisen alijäämän korjaamisen asianmukaiseksi määräajaksi, kun otetaan huomioon neuvoston 25 päivänä marraskuuta 2003 tekemien päätelmien ja yhteisöjen tuomioistuimen 13 päivänä heinäkuuta 2004 antaman tuomion luoma ainutlaatuinen tilanne.

               (6)

               Saksan julkisen talouden alijäämä on ollut vuodesta 2002 alkaen merkittävästi yli perustamissopimuksessa vahvistetun viitearvon 3 prosenttia BKT:stä. Velkasuhde on kasvanut alle 60 prosentin (BKT:stä) viitearvosta vuonna 2001 ennustettuun 69 prosenttiin BKT:stä vuonna 2006.

               (7)

               Eurostatin toimittamien tietojen mukaan Saksan julkisen talouden alijäämä oli 3,3 prosenttia BKT:stä vuonna 2005. Nämä tiedot perustuvat alustavaan ilmoitukseen, jonka Saksa teki 24 päivänä helmikuuta 2006 komissiolle Euroopan yhteisön perustamissopimukseen liitetyn liiallisia alijäämiä koskevasta menettelystä tehdyn pöytäkirjan soveltamisesta 22 päivänä marraskuuta 1993 annetun neuvoston asetuksen (EY) N:o 3605/93 (4) mukaisesti. Tietojen laatua ei ole vielä arvioitu. Saatavilla olevien tietojen perusteella ja ottaen huomioon Saksan hallituksen tähän mennessä vahvistamat talousarviosuunnitelmat, julkisen talouden alijäämä on myös vuonna 2006 perustamissopimuksessa määrättyä viitearvoa suurempi. Tämä vahvistaa sen, että liiallista alijäämää ei ole korjattu.

               (8)

               Asetuksen (EY) N:o 1467/97 10 artiklan 3 kohdassa todetaan, että jos asetuksen (EY) N:o 3605/93 mukaiset seurantatiedot osoittavat, että osallistuva jäsenvaltio ei ole korjannut liiallista alijäämäänsä määräajassa, joka on asetettu perustamissopimuksen 104 artiklan 7 kohdan mukaisesti annetussa suosituksessa, neuvosto tekee välittömästi päätöksen perustamissopimuksen 104 artiklan 9 kohdan mukaisesti, toisin sanoen vaatii jäsenvaltiota määräajassa toteuttamaan sellaisia alijäämää pienentäviä toimenpiteitä, joita neuvosto pitää tarpeellisina tilanteen korjaamiseksi.

               (9)

               Komission yksiköiden syksyn 2005 talousennusteen mukaan alijäämä on vuonna 2005 3,9 prosenttia BKT:stä (5). Olettaen, että finanssipolitiikassa ei tapahdu muutoksia, komission yksiköiden ennusteessa todettiin, että alijäämä on vuonna 2006 3,7 prosenttia BKT:stä ja vuonna 2007 3,3 prosenttia BKT:stä. Reaalibruttokansantuotteen kasvuksi ennustettiin 0,8 prosenttia vuonna 2005, 1,2 prosenttia vuonna 2006 ja 1,6 prosenttia vuonna 2007. Ennusteen mukaan tuotantokuilu ei sulkeudu täysin ennustejakson aikana. Tämän perusteella ja ottaen huomioon talouden vielä heikon tilan Saksan hallitus, joka muodostettiin 18 päivänä syyskuuta 2005 järjestettyjen vaalien jälkeen, laati strategian julkisen talouden alijäämän supistamiseksi alle perustamissopimuksessa määrätyn viitearvon vuoteen 2007 mennessä. Hallitus ryhtyi toteuttamaan tätä vakauttamisstrategiaa joulukuussa 2005 toteuttamalla ensimmäiset strategiaan sisältyvät toimenpiteet. Hallitus antoi 22 päivänä helmikuuta 2006 liittovaltion vuoden 2006 talousarvioesityksen ja lakiesityksen yleisen alv-kannan korottamisesta 16 prosentista 19 prosenttiin 1 päivästä tammikuuta 2007.

               (10)

               Liittovaltion tilastotoimisto julkisti 22 päivänä helmikuuta 2006 BKT:n kasvua ja julkisen talouden alijäämää koskevat luvut vuodelta 2005. BKT:n kasvu oli 0,9 prosenttia ja alijäämä 3,3 prosenttia. Näiden lukujen ja komission yksiköiden syksyn talousennusteen välinen ero johtuu suurelta osin vuoden 2005 loppupuolella kertyneistä odotettua paremmista tuloista. Komission yksiköiden väliennuste julkaistiin 21 päivänä helmikuuta 2006. Sen mukaan kokonaistuotannon ennustetaan kasvavan 1,5 prosenttia vuonna 2006 eli hieman alhaista potentiaalista kasvua enemmän. On huomattava, että tämä ennuste on tarkoituksellisesti asetettu korkeaksi, sillä kotimaisen kysynnän odotetaan reagoivan ennakoivasti alv-kannan suunniteltuun korotukseen. Kun otetaan huomioon myöhemmät talousvaikutukset, BKT:n kasvu on tämänhetkisen ennusteen mukaan suunnilleen 1 prosentti vuonna 2007. Edellä esitetyn makrotalouden ennusteen mukaisesti nimellisalijäämän odotetaan olevan edelleen yli 3 prosenttia BKT:stä vuonna 2006, mutta supistuvan selvästi alle viitearvon vuonna 2007. Rakenteellisen alijäämän parannuttua hieman alle 0,5 prosenttia vuodesta 2004 vuoteen 2005, komission yksiköt ennustavat, että rakenteellinen alijäämä (ts. suhdannetasoitettu alijäämä pois lukien kertaluonteiset ja väliaikaiset toimenpiteet) säilyy vuodesta 2005 vuoteen 2006 suurin piirtein muuttumattomana, kun sitä tarkastellaan prosentteina BKT:stä, ja supistuu vähintään 1 prosentin BKT:stä vuonna 2007.

               (11)

               Seuraavat tekijät olisi otettava huomioon vahvistettaessa määräaikaa liiallisen alijäämän korjaamiseksi. Parhaillaan toteutettava julkisen talouden sopeuttaminen sisältyy laajaan strategiaan, ja suunniteltujen toimenpiteiden hyväksymisprosessi on jo edennyt pitkälle. Tämä vähentää vakauttamisen vaikuttavuuteen liittyvää epävarmuutta. Nämä toimenpiteet ovat luonteeltaan rakenteellisia, eikä niihin sisälly kertaluonteisia toimenpiteitä. Toiseksi rakenteellisen alijäämän supistumisen odotetut vähäiset vaikutukset vuonna 2006 kuvastavat ainakin osittain sitä, että eräät jo toteutetut toimenpiteet tuottavat tulosta vasta jonkin ajan kuluttua. Kolmanneksi hallituksen vuosiksi 2006 ja 2007 suunnittelema rakenteellinen sopeuttaminen, joka on vähintään 1 prosentti BKT:stä, voidaan katsoa vakaus- ja kasvusopimuksen määräysten mukaiseksi, mukaan lukien julkisen talouden suhdannetasoitetun rahoitusaseman (pois lukien kertaluonteiset ja väliaikaiset toimenpiteet) vaadittu vuosiparannus, joka on vähintään 0,5 prosenttia BKT:stä. Johdanto-osan 10 kappaleessa kuvaillun yleisen makrotalouden ennusteen perusteella tällaisen sopeuttamisen – joka on toteutettava tinkimättömästi – pitäisi riittää liiallisen alijäämän korjaamiseen pysyvällä ja kestävällä tavalla.

               (12)

               Näiden tekijöiden perusteella näyttää siltä, että liiallisen alijäämän pitäisi korjautua viimeistään vuoteen 2007 mennessä. Lisäksi rakenteellisen rahoitusaseman vuosittaiselle parannukselle vahvistettua viitearvoa 0,5:ttä prosenttia BKT:stä noudatettaneen kumulatiivisesti vuosina 2006 ja 2007.

               (13)

               Perustamissopimuksen 104 artiklan 9 kohdan toisen alakohdan mukaan neuvosto voi pyytää Saksaa antamaan tietyn aikataulun mukaisesti kertomuksia voidakseen tarkastella tämän päätöksen noudattamiseksi toteutettuja sopeuttamistoimia. Saksan olisi toimitettava komissiolle 14 päivään heinäkuuta 2006 mennessä kertomus, jossa kuvaillaan tämän päätöksen noudattamiseksi toteutettuja ja suunniteltuja toimenpiteitä. Kertomuksessa olisi erityisesti oltava arvio toimenpiteiden vaikutuksesta julkisen talouden toteutumaan vuosina 2006 ja 2007 liiallisen alijäämän korjaamiseksi ja analyysi mahdollisista riskeistä, jotka liittyvät makrotalouden skenaarion oletuksiin. Komissio tarkastelee tätä kertomusta arvioidakseen liiallisen alijäämän korjaamisen edistymistä. Saksan olisi toimitettava lisäkertomuksia asetuksen (EY) N:o 3605/93 4 artiklassa säädettyjen julkisen talouden alijäämiä ja velkaa koskevien kertomusten määräaikojen mukaisesti.

               (14)

               Sopeuttamistoimenpiteillä olisi varmistettava julkisen talouden rahoitusaseman kestävä parantuminen. Jotta varmistetaan julkisen talouden pysyvä vakauttaminen kohti Saksan keskipitkän aikavälin tavoitetta eli julkisen talouden rakenteellista tasapainoa, rakenteellista alijäämää on supistettava vuosittain vähintään 0,5 prosenttia BKT:stä sen jälkeen kun liiallinen alijäämä on korjattu,

         ON TEHNYT TÄMÄN PÄÄTÖKSEN:
   1 artikla
   1.   Saksan on mahdollisimman nopeasti tai viimeistään vuoteen 2007 mennessä lopetettava nykyinen julkisen talouden liiallisen alijäämän tilanne.
   2.   Saksan on varmistettava, että suhdannetasoitettu rahoitusasema (pois lukien kertaluonteiset ja väliaikaiset toimenpiteet) paranee kumulatiivisesti vähintään yhden prosenttiyksikön vuosina 2006 ja 2007.
   2 artikla
   1.   Saksan on toimitettava viimeistään 14 päivään heinäkuuta 2006 mennessä kertomus, jossa kuvaillaan tämän päätöksen noudattamiseksi toteutettuja toimenpiteitä. Komissio tarkastelee tätä kertomusta arvioidakseen liiallisen alijäämän korjaamisen edistymistä.
   2.   Saksan on toimitettava komissiolle 1 päivään lokakuuta 2006, 1 päivään huhtikuuta 2007, 1 päivään lokakuuta 2007 ja 1 päivään huhtikuuta 2008 mennessä lisäkertomukset, joissa tarkastellaan tämän päätöksen noudattamisessa saavutettua edistymistä.
   3 artikla
   Saksan on ryhdyttävä tarvittaviin toimenpiteisiin varmistaakseen, että julkisen talouden vakauttamista kohti keskipitkän aikavälin tavoitteena olevaa julkisen talouden rakenteellista tasapainoa jatketaan sen jälkeen, kun liiallinen alijäämä on korjattu, supistamalla rakenteellista alijäämää vuosittain vähintään 0,5 prosenttia BKT:stä.
   4 artikla
   Tämä päätös on osoitettu Saksan liittotasavallalle.

      Tehty Brysselissä 14 päivänä maaliskuuta 2006.

            Neuvoston puolesta

            Puheenjohtaja

         K.-H. GRASSER

      (1)  EYVL L 209, 2.8.1997, s. 6. Asetus sellaisena kuin se on muutettuna asetuksella (EY) N:o 1056/2005 (EUVL L 174, 7.7.2005, s. 5).

      (2)  EYVL C 236, 2.8.1997, s. 1.

      (3)  EUVL L 34, 11.2.2003, s. 16.

      (4)  EYVL L 332, 31.12.1993, s. 7. Asetus sellaisena kuin se on viimeksi muutettuna asetuksella (EY) N:o 2103/2005 (EUVL L 337, 22.12.2005, s. 1).

      (5)  Kyseinen luku vastaa suurin piirtein Saksan viranomaisten 1 päivänä syyskuuta 2005 ilmoittamaa lukua (3,7 prosenttia BKT:stä); pääasiallinen ero johtuu eläkelaitoksen toteuttamasta entisten postivirkamiesten eläkkeiden arvopaperistamisesta, jota ei käsitelty alijäämää alentavana tekijänä syksyn ennusteessa).


title: 2012/378/EU: Neuvoston päätös, annettu 10 päivänä heinäkuuta 2012 , alueiden komitean espanjalaisen varajäsenen nimeämisestä

text:
               13.7.2012

               FI

               Euroopan unionin virallinen lehti

               L 182/41

         NEUVOSTON PÄÄTÖS,
   annettu 10 päivänä heinäkuuta 2012,
   alueiden komitean espanjalaisen varajäsenen nimeämisestä
   (2012/378/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 305 artiklan,
   ottaa huomioon Espanjan hallituksen ehdotuksen,
   sekä katsoo seuraavaa:

               (1)

               Neuvosto hyväksyi 22 päivänä joulukuuta 2009 ja 18 päivänä tammikuuta 2010 päätökset 2009/1014/EU (1) ja 2010/29/EU (2) alueiden komitean jäsenten ja varajäsenten nimeämisestä 26 päivän tammikuuta 2010 ja 25 päivän tammikuuta 2015 väliseksi kaudeksi.

               (2)

               Yksi alueiden komitean varajäsenen paikka on vapautunut Francisco DE LA TORRE PRADOn toimikauden päätyttyä,

         ON HYVÄKSYNYT TÄMÄN PÄÄTÖKSEN:
   1 artikla
   Nimetään alueiden komitean varajäseneksi jäljellä olevaksi toimikaudeksi eli 25 päivään tammikuuta 2015:

               —

               Fernando MARTÍNEZ MAILLO, Presidente de la Diputación de Zamora.

         2 artikla
   Tämä päätös tulee voimaan päivänä, jona se hyväksytään.

      Tehty Brysselissä 10 päivänä heinäkuuta 2012.

            Neuvoston puolesta

            Puheenjohtaja

         V. SHIARLY

      (1)  EUVL L 348, 29.12.2009, s. 22.

      (2)  EUVL L 12, 19.1.2010, s. 11.


Avis juridique important

|

32003D0421

2003/421/EY: Komission päätös, tehty 20 päivänä toukokuuta 2003, kaupan esteitä koskevan tutkimusmenettelyn keskeyttämisestä Kolumbian moottoriajoneuvojen tuonnissa harjoittamien kauppakäytäntöjen osalta

Virallinen lehti nro L 143 , 11/06/2003 s. 0033 - 0034

Komission päätös,tehty 20 päivänä toukokuuta 2003,kaupan esteitä koskevan tutkimusmenettelyn keskeyttämisestä Kolumbian moottoriajoneuvojen tuonnissa harjoittamien kauppakäytäntöjen osalta(2003/421/EY)EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen,ottaa huomioon yhteisön menettelyistä yhteisessä kauppapolitiikassa kansainvälisen kaupan säännöissä yhteisölle annettujen, erityisesti Maailman kauppajärjestössä (WTO) käyttöön otettujen oikeuksien käyttämisen varmistamiseksi 22 päivänä joulukuuta 1994 annetun neuvoston asetuksen (EY) N:o 3286/94(1), jäljempänä "asetus", sellaisena kuin se on muutettuna asetuksella (EY) 356/95(2), ja erityisesti sen 11 artiklan 2 kohdan,sekä katsoo seuraavaa:(1) Volkswagen AG teki 7 päivänä heinäkuuta 2000 valituksen asetuksen 4 artiklan nojalla.(2) Volkswagen AG väitti, että moottoripyörien vientiä yhteisöstä Kolumbiaan haittaa asetuksen 2 artiklan 1 kohdassa tarkoitettu kaupan este.(3) Väitetty kaupan este oli vuonna 1996 annettu Kolumbian yleinen verolaki (sellaisena kuin se on muutettuna) (Estatuto Tributario), jossa erotellaan arvonlisäveron soveltamista varten Kolumbiassa kootut tai valmistetut ajoneuvot sekä Kolumbian ulkopuolella kootut tai valmistetut ajoneuvot. Laissa säädettiin, että Kolumbiassa koottuihin tai valmistettuihin, iskutilavuudeltaan enintään 1400 cm:n3 ajoneuvoihin sovelletaan 20 prosentin arvonlisäveroa, kun tuontiautojen arvonlisävero on 35 prosenttia.(4) Asetuksella perustettua neuvoa-antavaa komiteaa kuultuaan komissio päätti, että valitus sisälsi riittävän näytön tutkimusmenettelyn aloittamiseksi. Tutkimusmenettely aloitettiin 18 päivänä elokuuta 2000(3).(5) Tutkimuksessa löydettiin riittävää näyttöä sille, että:- Kolumbia rikkoo GATT 1994 -sopimuksen III artiklan 2 kohdan määräyksestä johtuvia velvoitteitaan. Täten kävi ilmi, että kantajan kiistämä toiminta on kaupan esteistä annetun asetuksen 2 artiklan 1 kohdassa tarkoitettu kaupan este,- edellä kuvattu Kolumbian tuontiautoille säätämä syrjivä arvonlisäverojärjestelmä aiheuttaa kaupan esteistä annetun asetuksen 2 artiklan 4 kohdassa tarkoitettuja epäsuotuisia kaupallisia vaikutuksia.(6) Tutkimusmenettelyn jälkeen todettiin, että yhteisön edun vuoksi toimenpiteet Kolumbian ylläpitämien kaupan esteiden aiheuttamien epäsuotuisten kaupallisten vaikutusten poistamiseksi ovat välttämättömiä.(7) Kansainvälisen kaupan sääntöjen mukaisten yhteisön oikeuksien käyttämisen varmistamiseksi vaikutti perustellulta etsiä Kolumbian kanssa mahdollisuutta sovintoratkaisuun varsinkin, kun Kolumbian poliittinen ja taloudellinen tilanne on vaikea.(8) Euroopan komissio ja Kolumbia sopivat joulukuussa 2001, että Kolumbia sitoutuu olemaan kasvattamatta nykyistä eroa iskutilavuudeltaan enintään 1400 cm3:n tuontiautojen verojen välillä ja poistamaan edellä mainitun eron arvonlisäverojen välillä 1 päivään heinäkuuta 2005 mennessä. Kyseisillä edellytyksillä komissio sitoutui olemaan aloittamatta WTO-riitojenratkaisumenettelyä tutkimuksen kattamien toimenpiteiden alalla. Sopimuksessa todettiin, ettei se vaikuta Euroopan yhteisön ja Kolumbian oikeudelliseen asemaan.(9) Sopimuksessa määrättiin, että komissio keskeyttää tämän asian tutkimusmenettelyn heti, kun Kolumbian parlamentti on hyväksynyt lain sopimuksen täytäntöönpanosta.(10) Kolumbian hallitus antoi 20 päivänä toukokuuta 2002 Kolumbian parlamentille luonnoksen laiksi edellä mainitusta arvonlisäverojen eron asteittaisesta poistamisesta, ja se hyväksyttiin 27 päivänä joulukuuta 2002.(11) Tämän vuoksi tutkimusmenettely olisi keskeytettävä.(12) Tässä päätöksessä säädetyt toimenpiteet ovat asetuksella perustetun neuvoa-antavan komitean lausunnon mukaiset,ON TEHNYT TÄMÄN PÄÄTÖKSEN:Ainoa artiklaKeskeytetään 18 päivänä elokuuta 2000 aloitettu kaupan esteitä koskeva tutkimusmenettely Kolumbian moottoriajoneuvojen tuonnissa harjoittamien kauppakäytäntöjen osalta.Tehty Brysselissä 20 päivänä toukokuuta 2003.Komission puolestaPascal LamyKomission jäsen(1) EYVL L 349, 31.12.1994, s. 71.(2) EYVL L 41, 23.2.1995, s. 3.(3) EYVL C 236, 18.8.2000, s. 4.


Avis juridique important

|

31998D0701

98/701/YOS: Neuvoston päätös, tehty 3 päivänä joulukuuta 1998, yhtenäisen oleskeluluvan kaavan mukaisen lomakkeen täyttämistä koskevista yhteisistä säännöistä

Virallinen lehti nro L 333 , 09/12/1998 s. 0008 - 0016

NEUVOSTON PÄÄTÖS,tehty 3 päivänä joulukuuta 1998,yhtenäisen oleskeluluvan kaavan mukaisen lomakkeen täyttämistä koskevista yhteisistä säännöistä (98/701/YOS) EUROOPAN UNIONIN NEUVOSTO, jokaottaa huomioon yhteisen toiminnan 97/11/YOS 16 päivältä joulukuuta 1996 yhtenäisestä oleskelulupien kaavasta (1), ja erityisesti sen 2 artiklan 1 kohdan,sekä katsoo, ettäon tarpeen laatia kyseisen yhtenäisen kaavan mukaisen lomakkeen täyttämistä koskevat yhteiset säännöt sen yhdenmukaisuuden varmistamiseksi, jatämä päätös ei rajoita jäsenvaltioiden toimivaltaa tunnustaa valtioita ja alueellisia yksiköitä samoin kuin näiden valtioiden tai yksiköiden myöntämiä passeja ja matkustusasiakirjoja; tämän päätöksen liitteenä olevien tunnusten käyttäminen on luonteeltaan yksinomaan hallinnollista eikä sillä ole vaikutusta kolmannen maan asukkaiden kansalaisuuden määräytymiseen,ON PÄÄTTÄNYT SEURAAVAA:1 artikla Yhtenäinen oleskelulupalomake täytetään tämän päätöksen liitteessä olevien yksityiskohtaisten sääntöjen mukaisesti.2 artikla Neuvosto tarkastelee uudelleen tämän päätöksen liitteessä ja lisäyksessä olevia yksityiskohtaisia sääntöjä vähintään kerran vuodessa niiden mukauttamiseksi tekniikan kehitykseen.3 artikla Tämä päätös tulee voimaan sitä päivää seuraavana päivänä, jona se julkaistaan Euroopan yhteisöjen virallisessa lehdessä.Tehty Brysselissä 3 päivänä joulukuuta 1998.Neuvoston puolestaK. SCHLÖGLPuheenjohtaja(1) EYVL L 7, 10.1.1997, s. 1LIITE I. YKSITYISKOHTAISET SÄÄNNÖT YHTENÄISEN OLESKELULUPALOMAKKEEN TARRAN YHTEISILLE TIEDOILLE VARATUN KENTÄN TÄYTTÄMISEKSI Tarran formaatti on ID2 (vastaa ID2-tyyppisen kortin mittoja (ISO 7810)).Kentässä on kahdeksan kohtaa, jotka tarvittaessa täytetään teknisen erittelyn mukaisesti seuraavasti:1. Luvan numero Tässä kohdassa on erityisesti suojattuna asiakirjan numero, jolla on erityiset turvaominaisuudet ja jonka edellä on yksilöivä kirjaintunnus teknisen erittelyn 1 osan 3 kohdan 7 alakohdan mukaisesti (alkukirjain/alkukirjaimet määritelty yksityiskohtaisesti 3 kohdan 2 alakohdassa).2. Nimi Tähän merkitään sukunimi/sukunimet ja etunimi/etunimet mainitussa järjestyksessä. Tarraan ja siihen asiakirjaan, johon tarra liimataan, merkityn sukunimen/merkittyjen sukunimien ja etunimen/etunimien on vastattava täysin toisiaan.3. Kohta "Viimeinen voimassaolopäivä" Tähän merkitään viimeinen voimassaolopäivä tai tarvittaessa rajoittamatonta voimassaoloa tarkoittava sana tai tunnus.Jäsenvaltiot ilmoittavat neuvoston pääsihteeristölle edellisessä alakohdassa tarkoitetut sanat tai tunnukset, jotta pääsihteeristö voi laatia luettelon jaettavaksi kaikille jäsenvaltioille. Tätä luetteloa voidaan käyttää lisävälineenä väärennösten paljastamiseksi.Jos viimeinen voimassaolopäivä merkitään, se on merkittävä kolmena toisistaan väliviivoin erotettavana kahden numeron ryhmänä siten, että ensimmäiset kaksi numeroa osoittavat päivää, seuraavat kaksi kuukautta ja viimeiset kaksi vuotta. Ryhmän ensimmäisenä numerona on nolla, kun kyseessä on kymmentä pienempi luku (esimerkki: 15-01-96: 15. päivä tammikuuta 1996).4. Myöntämispaikka ja -päivä Tähän merkitään oleskeluluvan myöntämispaikka ja -päivä.Myöntämispäivä on merkittävä kolmena kahden numeron ryhmänä 3 kohdan kolmannen alakohdan mukaisesti.5. Oleskeluluvan laatu Tähän merkitään jäsenvaltion kolmannen maan kansalaisille myöntämän oleskeluluvan tarkempi laatu.Tämän kohdan yhtenäistäminen ei ole aiheellista jäsenvaltioiden lainsäädäntöjen erojen vuoksi. Jäsenvaltiot kuitenkin ilmoittavat neuvoston pääsihteeristölle tähän kohtaan sisällyttämänsä erilaiset maininnat, jotta sihteeristö voi laatia luettelon ja jakaa sen kaikille jäsenvaltioille. Tätä luetteloa voidaan käyttää lisävälineenä väärennösten paljastamiseksi.6. Huomautuksia Tähän kohtaan jäsenvaltiot voivat merkitä kansalliseen käyttöön tarkoitettuja tietoja ja huomautuksia, joita kolmansien maiden kansalaisia koskevat kansalliset määräykset edellyttävät, mukaan lukien työlupaan ja passin numeroon liittyvät maininnat.Jäsenvaltiot toimittavat neuvoston pääsihteeristölle erilaiset tähän kohtaan sisällyttämänsä pysyvät maininnat, jotta sihteeristö voi laatia luettelon ja jakaa sen kaikille jäsenvaltioille. Tätä luetteloa voidaan käyttää lisävälineenä väärennösten paljastamiseksi.7. Päivämäärä. Allekirjoitus. Valtuutus. Tässä kohdassa voi olla tarvittaessa luvan myöntäneen viranomaisen allekirjoitus ja leima ja/tai asiakirjan haltijan allekirjoitus.Jos tämä kohta täytetään, päivämäärä on merkittävä kolmena kahden numeron ryhmänä 3 kohdan kolmannen alakohdan mukaisesti.Jos jäsenvaltion lainsäädäntö tai käytäntö edellyttää luvan myöntävän viraston leimaa, leima tulisi lyödä suorakulmioon, jonka oikeana sivurajana on tarran oikea reuna, vasempana rajana kohta "Huomautuksia", ylärajana jäsenvaltion kansallisuustunnus ja alarajana optisesti luettava alue.Samoin on toivottavaa, että leima muodostaa 1 cm:ä korkean ja 2,5 cm:ä leveän suorakulmion, jossa on oleskeluluvan myöntävän viranomaisen nimi, allekirjoitus ja/tai päivämäärä. Allekirjoituksen ja/tai päivämäärän molemmin puolin olisi oltava kolme yhdensuuntaista vaakaviivaa, joista keskimmäinen on puolet lyhyempi kuin kaksi muuta.8. Optisesti luettava kenttä Optisesti luettava kenttä (mukaan lukien henkilön kansalaisuutta tai muuta asemaa osoittavat tunnukset) on täytettävä teknisessä erittelyssä olevien kansainvälisen siviili-ilmailujärjestön ICAO:n sääntöjen mukaisesti. Oleskeluluvan tai passin numero merkitään toiselle riville. Oleskeluluvan haltijan kansalaisuutta tai asemaa koskeva 3-kirjaiminen tunnus merkitään liitteessä olevan luettelon mukaisesti.Jäsenvaltioiden on ilmoitettava neuvoston pääsihteeristölle, aikovatko ne merkitä oleskeluluvan vai passin numeron. Sihteeristö toimittaa tämän tiedon kaikille jäsenvaltioille.II. YKSITYISKOHTAISET SÄÄNNÖT ERILLISENÄ ASIAKIRJANA MYÖNNETTÄVÄN YHTENÄISEN OLESKELULUVAN YHTEISILLE TIEDOILLE VARATUN KENTÄN TÄYTTÄMISEKSI Erillisen asiakirjan formaatti on joko ISO-standardin 7810.1995 mukainen ID1- tai ID2- formaatti. Kummassakin formaatissa on 12 kohtaa, jotka tarvittaessa täytetään teknisen erittelyn mukaisesti.A. ETUPUOLI 1. Luvan numero Tässä kohdassa on asiakirjan numero, jonka edellä on yksilöivä kirjaintunnus teknisen erittelyn 2 osan 3 kohdan 2 alakohdan mukaisesti (alkukirjain/alkukirjaimet määritelty yksityiskohtaisesti I osan 3 kohdan 2 alakohdassa).2. Nimi Tähän merkitään sukunimi/sukunimet ja etunimi/etunimet mainitussa järjestyksessä.3. Kohta "Viimeinen voimassaolopäivä" Tähän merkitään viimeinen voimassaolopäivä tai tarvittaessa rajoittamatonta voimassaoloa tarkoittava sana tai tunnus.Jäsenvaltioiden on ilmoitettava neuvoston pääsihteeristölle edellisessä alakohdassa tarkoitetut sanat tai tunnukset, jotta pääsihteeristö voi laatia luettelon jaettavaksi kaikille jäsenvaltioille. Tätä luetteloa voidaan käyttää lisävälineenä väärennösten paljastamiseksi.Jos viimeinen voimassaolopäivä merkitään, päivämäärä on merkittävä kolmena toisistaan väliviivoin erotettavana kahden numeron ryhmänä siten, että ensimmäiset kaksi numeroa osoittavat päivää, seuraavat kaksi kuukautta ja viimeiset kaksi vuotta. Ryhmän ensimmäisenä numerona on nolla, kun kyseessä on kymmentä pienempi luku (esimerkki: 15-01-96: 15. päivä tammikuuta 1996).4. Myöntämispaikka ja -päivä Tähän merkitään oleskeluluvan myöntämispaikka ja -päivä.Myöntämispäivä on merkittävä kolmena kahden numeron ryhmänä 3 kohdan kolmannen alakohdan mukaisesti.5. Oleskeluluvan laatu Tähän merkitään jäsenvaltion kolmannen maan kansalaisille myöntämän oleskeluluvan tarkempi laatu.Tämän kohdan yhtenäistäminen ei ole aiheellista jäsenvaltioiden lainsäädäntöjen erojen vuoksi. Jäsenvaltiot kuitenkin ilmoittavat neuvoston pääsihteeristölle tähän kohtaan sisällyttämänsä erilaiset maininnat, jotta sihteeristö voi laatia luettelon ja jakaa sen kaikille jäsenvaltioille. Tätä luetteloa voidaan käyttää lisävälineenä väärennösten paljastamiseksi.6. Huomautuksia Tähän kohtaan jäsenvaltiot voivat merkitä kansalliseen käyttöön tarkoitettuja tietoja ja huomautuksia, joita kolmansien maiden kansalaisia koskevat kansalliset määräykset edellyttävät, mukaan lukien työlupaan liittyvät maininnat.Jäsenvaltiot toimittavat neuvoston pääsihteeristölle erilaiset tähän kohtaan sisällyttämänsä pysyvät maininnat, jotta sihteeristö voi laatia luettelon ja jakaa sen kaikille jäsenvaltioille. Tätä luetteloa voidaan käyttää lisävälineenä väärennösten paljastamiseksi.7. Päivämäärä. Allekirjoitus. Valtuutus. Tässä kohdassa voi olla tarvittaessa luvan myöntäneen viranomaisen allekirjoitus ja leima ja/tai asiakirjan haltijan allekirjoitus.Jos tämä kohta täytetään, päivämäärä on merkittävä kolmena kahden numeron ryhmänä 3 kohdan kolmannen alakohdan mukaisesti.Jos jäsenvaltion lainsäädäntö tai käytäntö edellyttää luvan myöntävän viraston leimaa, leima tulisi lyödä siihen suorakulmioon, jonka oikeana sivurajana on erillisen asiakirjan oikea reuna, vasempana rajana kohta "Huomautuksia", ylärajana jäsenvaltion kansallisuustunnus ja alarajana ID1-formaatin mukaisen oleskelulupakortin kanta tai optisesti luettava alue ID2-formaatissa.Samoin on toivottavaa, että leima muodostaa 1 cm:ä korkean ja 2,5 cm:ä leveän suorakulmion (1), jossa on oleskeluluvan myöntävän viranomaisen nimi, allekirjoitus ja/tai päivämäärä. Allekirjoituksen ja/tai päivämäärän molemmin puolin olisi oltava kolme yhdensuuntaista vaakaviivaa, joista keskimmäinen on puolet lyhyempi kuin kaksi muuta.B. KÄÄNTÖPUOLI Jos oleskelulupa myönnetään erillisenä asiakirjana, kääntöpuolelle varataan seuraavat kentät lisätietoja varten:8. Syntymäaika ja -paikka Tähän merkitään oleskeluluvan haltijan syntymäpaikka ja -aika.Syntymäpaikka on sen kaupungin, jos se on tiedossa, samoin kuin sen maan nimi, jossa luvan haltija on syntynyt. Synnyinmaa on mainittava, koska luvan haltija voi olla muun kuin synnyinmaansa kansalainen.Syntymäaika on merkittävä kolmena kahden numeron ryhmänä 3 kohdan kolmannen alakohdan mukaisesti.9. Kansalaisuus Tähän merkitään oleskeluluvan haltijan kansalaisuus tai muu asema.Kansalaisuus ilmoitetaan mainitsemalla sen maan nimi, jonka kansalainen ulkomaalainen on, tai muu asiaankuuluva asema, esimerkiksi: Kolumbia.10. Sukupuoli Tähän merkitään luvan haltijan sukupuoli optisesti luettavaa aluetta koskevien ICAO:n sääntöjen mukaisesti.Jäsenvaltiot toimittavat neuvoston pääsihteeristölle erilaiset tähän kohtaan sisällyttämänsä maininnat, jotta sihteeristö voi laatia luettelon ja jakaa sen kaikille jäsenvaltioille. Tätä luetteloa voidaan käyttää lisävälineenä väärennösten paljastamiseksi.11. Huomautuksia Tähän kohtaan jäsenvaltiot voivat merkitä kansalliseen käyttöön tarkoitettuja tietoja ja huomautuksia, joita kolmansien maiden kansalaisia koskevat kansalliset määräykset edellyttävät, esimerkiksi luvan haltijan osoitteen.Jäsenvaltiot toimittavat neuvoston pääsihteeristölle erilaiset tähän kohtaan sisällyttämänsä maininnat, jotta sihteeristö voi laatia luettelon ja jakaa sen kaikille jäsenvaltioille. Tätä luetteloa voidaan käyttää lisävälineenä väärennösten paljastamiseksi.12. Optisesti luettava kenttä (ID1-formaatissa olevan asiakirjan kääntöpuolella ja ID2-formaatissa olevan asiakirjan etupuolella)Optisesti luettava kenttä (mukaan lukien henkilön kansalaisuutta tai muuta asemaa osoittavat tunnukset) on täytettävä teknisessä erittelyssä olevien kansainvälisen siviili-ilmailujärjestön ICAO:n sääntöjen mukaisesti. Oleskeluluvan haltijan kansalaisuutta tai asemaa koskeva 3-kirjaiminen tunnus merkitään lisäyksessä olevan luettelon mukaisesti.Lisäys >TAULUKON PAIKKA>>TAULUKON PAIKKA>(1) ID1-formaatissa kyseiset mitat on pienennettävä puoleen.